text: புர்கினா பாசோவில் பொதுமக்கள் பலர் பலி வடக்கு புர்கினா பாசோவில் கிளர்ச்சியாளர்கள் நடத்திய தாக்குதலில் பொதுமக்கள் பலர் கொல்லப்பட்டுள்ளனர். வடக்கு நகரான அர்பின்டாவுக்கு அருகில் இடம்பெற்றிருக்கும் இந்தத் தாக்குதலில் 30 பொதுமக்கள் மற்றும் 14 படையினர் உட்பட குறைந்தது 47 பேர் கொல்லப்பட்டிருப்பதாக அரச ஊடகம் செய்தி வெளியிட்டுள்ளது. அரச துருப்புகள் 16 கிளர்ச்சியாளர்களை கொன்றதாக அரச ஊடகம் குறிப்பிட்டபோதும் அந்த எண்ணிக்கை 58 ஆக உள்ளது என்று பாதுகாப்பு தரப்புகள் குறிப்பிட்டுள்ளன. அல் கொய்தா மற்றும் இஸ்லாமிய அரசுக் குழுவுடன் தொடர்புபட்ட போராளிகள் புர்கினா பாசோ மற்றும் அண்டை நாடுகளான மாலி மற்றும் நைகரில் அடிக்கடி நடத்தும் தாக்குதல்களில் இந்த ஆண்டில் மாத்திரம் நூற்றுக்கணக்கானவர்கள் கொல்லப்பட்டுள்ளனர். நைகர் கிராமம் ஒன்றில் ஆயுததாரிகள் கடந்த திங்கட்கிழமை நடத்திய தாக்குதலில் 14 சிறுவர்கள் உட்பட 37 பொதுமக்கள் கொல்லப்பட்டமை குறிப்பிடத்தக்கது. அல் கொய்தாவுடன் தொடர்புடைய போராளிகள் 2012 ஆம் ஆண்டு வடக்கு மாலியை கைப்பற்றியதைத் தொடர்ந்து சஹெல் பிராந்தியத்தில் குழப்பம் நிலவுகிறது.


source: fineweb

text: சிறுத்தைசிவா இயக்கத்தில் அஜித் நடிக்கும் படத்தின் படப்பிடிப்பு படுவேகமாக நடந்துகொண்டிருக்கிறது. படப்பிடிப்பில் அஜித்தோடு லட்சுமிமேனன், சூரி ஆகியோர் நடித்துக்கொண்டிருக்கிறார்கள். மே 7 ஆம் தேதி தொடங்கிய படப்பிடிப்பு இடைவிடாமல் நடந்து கொண்டிருக்கிறதாம். இடையில் மே19 ஆம் தேதி மட்டும் படப்பிடிப்பு நடக்கவில்லையாம். லட்சுமிமேனன் பிறந்தநாள் என்பதால் அன்று படப்பிடிப்பு நடைபெறவில்லையோ என்று பார்த்தால், முன்தினம் 18 ஆம் தேதி பகலில் தொடங்கிய படப்பிடிப்பு 19 காலைவரை நடந்ததாம். அதனால், 19 ஆம் தேதி படப்பிடிப்பு நடக்கவில்லை என்று சொல்கிறார்கள். இந்தப்படத்தில் அஜித்தின் வேடம் என்ன தெரியுமா? அவர் டாக்சிடிரைவராக நடிக்கிறாராம். தமிழகத்திலிருந்து கல்கத்தா போய் டாக்சி ஒட்டிக்கொண்டு இருக்கிறார். அவருக்கு ஒரு தங்கை என்று கதை போவதால் இது பாட்ஷா படம் போலவே இருப்பதாகப் பேச்சு வந்துவிட்டது. ஆனால் எதைப்பற்றியும் கவலைப்படாமல் படத்தை எடுப்பதில் மட்டும் கவனமாக இருக்கிறதாம் படக்குழு.


source: wikipedia

text: தாதாசாகெப் பால்கே விருது (Dadasaheb Phalke Award) இந்தியத் திரைப்படத்துறையில் வாழ்நாள் சாதனை புரிந்தோருக்காக இந்திய அரசால் ஆண்டுதோறும் வழங்கப்படும் விருதாகும். இவ்விருது, இந்திய திரைப்படத்துறையின் தந்தை எனக்கருதப்படும் தாதாசாகெப் பால்கே அவர்களின் பிறந்த நாள் நூற்றாண்டான 1969ஆம் ஆண்டு நிறுவப்பட்டது. குறிப்பிட்ட ஆண்டுக்கான விருது, அதற்கு அடுத்த ஆண்டு இறுதியில் தேசியத் திரைப்பட விருதுகளுடன் சேர்த்து வழங்கப்படுகிறது. விருது பெற்றவர்கள் பட்டியல் ஆண்டு வாரியாக இந்த விருது பெற்றவர்கள் பட்டியல்: இவற்றையும் பார்க்கவும் பரிசுகள், பதக்கங்கள் மற்றும் விருதுகளின் பட்டியல் தேசிய திரைப்பட விருதுகள், இந்தியா திரைப்பட வரலாறு மேற்கோள்கள் வெளி இணைப்புகள் 1969 முதல் 2021 முடிய தாதாசாகெப் பால்கே விருது பெற்றவர்கள் பட்டியல் திரைப்பட விருதுகள் தாதாசாகெப் பால்கே விருது பெற்றவர்கள் பரிசுகளும் விருதுகளும்


"கண்ணும் கண்ணும் கொள்ளையடித்தால்" படத்துக்கு இசையமைக்கும் மசாலா காஃபி! | Cineshutter ← Actress Sri Priyanka Stills Tamil Industry Has Great Artistic Values And Technical Excellence – Namitha Pramod → Vishnu Vishal Studioz Production number-3 Shoots Started


கடந்த 2009 யுத்தம் நிறைவுற்ற பின்னர் வடக்கு கிழக்கில்


source: CulturaX

text: பிளஸ் 2 கணிதம், வணிகவியல், விலங்கியல் தேர்வுகள் சற்று கடினம்: சென்டம் குறைய வாய்ப்பு!!! - EducationTN.com Home Examination பிளஸ் 2 கணிதம், வணிகவியல், விலங்கியல் தேர்வுகள் சற்று கடினம்: சென்டம் குறைய வாய்ப்பு!!! பிளஸ் 2 கணிதம், வணிகவியல், விலங்கியல் தேர்வுகள் சற்று கடினம்: சென்டம் குறைய வாய்ப்பு!!! பிளஸ் 2 கணிதம், வணிகவியல், விலங்கியல் தேர்வுகள் சற்று கடினம்: சென்டம் குறைய வாய்ப்பு ளஸ் 2 பொதுத் தேர்வில் கணிதம், வணிகவியல், விலங்கியல் தேர்வுகள் சற்று கடினமாக இருந்ததாக மாணவ, மாணவிகள் தெரிவித்தனர். இதனால் அந்தப் பாடங்களில் முழு மதிப்பெண் பெறும் மாணவர்களின் எண்ணிக்கை கடந்த ஆண்டைக் காட்டிலும் குறைய வாய்ப்புள்ளதாக ஆசிரியர்கள் தெரிவித்தனர். பிளஸ் 2 பொதுத்தேர்வில் முக்கியப் பாடங்களுக்கான தேர்வுகள் வியாழக்கிழமை முதல் தொடங்கின. கணித பாடம் குறித்து சென்னையைச் சேர்ந்த மாணவ, மாணவிகள் எஸ்.கீதா, டி.பிரியா, கே. சுகன்யா, ஆர்.கார்த்திக் உள்ளிட்டோர் கூறியது: கணித பாடத்தில் ஒரு மதிப்பெண் பகுதியில் கேட்கப்பட்ட 20 வினாக்களில் 9 கேள்விகள் சிந்தித்து எழுதும் வகையில் கேட்கப்பட்டிருந்தன. அதேபோன்று 2 மதிப்பெண் வினாவில் ஐந்து மதிப்பெண்ணுக்குரிய வினாக்கள் 2 கேட்கப்பட்டிருந்தன. அந்தக் கேள்விகளுக்குப் பதிலளிக்க நேரம் போதவில்லை. கணித பாடத்தில் முழு மதிப்பெண் பெறுவதற்காக பல்வேறு முன் தயாரிப்புகளில் ஈடுபட்டோம். ஆனால் ஒரு மதிப்பெண் கேள்விகளால் சென்டம் பெற முடியுமா எனத் தெரியவில்லை என்றனர். இது குறித்து சென்னையைச் சேர்ந்த கணித ஆசிரியர்கள் மாலதி, ராஜேஷ் ஆகியோர் கூறுகையில், பிளஸ் 2 கணித வினாத்தாளில் அனைத்துக் கேள்விகளும் பாடப் பகுதியில் இருந்தே கேட்கப்பட்டிருந்தன. இருப்பினும் ஒரு மதிப்பெண் பகுதியில் இதுவரை இல்லாத அளவுக்கு அதிகளவு மறைமுக வினாக்கள் இடம்பெற்றிருந்தன. வினாத்தாள் ஓரளவுக்கு கடினமாகவே இருந்தது. ஆனால் ஐந்து மதிப்பெண் பகுதியில் மாணவர்கள் நன்கு எதிர்பார்த்த வினாக்களே கேட்கப்பட்டிருந்ததால் இந்த முறை கணிதத்தில் தேர்ச்சி பெறும் மாணவர்களின் எண்ணிக்கை அதிகரிக்கும் என்றனர். வணிகவியல் வினாத்தாள்:கலைப்பிரிவு மாணவர்களுக்கு முக்கியப் பாடங்களில் முதல் தேர்வாக வணிகவியல் தேர்வு வியாழக்கிழமை நடைபெற்றது. இது குறித்து மாணவ, மாணவிகள் கூறுகையில், மற்ற பாடங்களைக் காட்டிலும் வணிகவியல் பாடத்தில்தான் அதிக மதிப்பெண் பெற முடியும். ஆனால் பொதுத்தேர்வில் இதுபோன்ற வினாத்தாளை நாங்கள் சிறிதும் எதிர்பார்க்கவில்லை. அந்தளவுக்கு பெரும்பாலான கேள்விகள் புதிதாக இருந்தன. காலாண்டு, அரையாண்டு மற்றும் கடந்த ஆண்டுகளில் நடைபெற்ற தேர்வுகளில் கூட கேட்கப்படாத வினாக்கள் இடம்பெற்றிருந்தன. ஒரு மதிப்பெண் வினாக்களுக்கு கூட நன்கு யோசித்து பதிலளிக்க வேண்டியிருந்தது. அதேபோல் 3 மற்றும் 2 மதிப்பெண் வினாக்களும் கடினமாக இருந்தன. 5 மதிப்பெண் வினாக்கள் சற்று எளிதாக இருந்தன. தேர்ச்சி பெறுவதில் எந்த விதப் பிரச்னையும் இல்லை. ஆனால் அதே நேரத்தில் 100-க்கு 90 மதிப்பெண்களுக்கு மேல் கிடைப்பது சற்று கடினம் என்றனர். இதேபோன்று விலங்கியல் பாடத்தில் 1, 2 மதிப்பெண் வினாக்கள் மிகவும் கடினமாக இருந்ததாகவும் மற்ற வினாக்கள் எளிதாக இருந்ததாகவும் மாணவர்கள் தெரிவித்தனர் Previous articleJob: Teacher Wanted in Aided School-LAST DATE-16.03.2019!!! Next article'குரூப் – 1' தேர்வு விடை குறிப்பு வெளியீடு!!! Total Visits: 4,840,092 கடந்த மே 5ம் தேதி நடைபெற்ற நீட் தேர்வுக்கான அதிகாரப்பூர்வ விடைகள் வெளியிடப்பட்டுள்ளன. மாணவர்கள்... கடந்த மே 5ம் தேதி நடைபெற்ற நீட் தேர்வுக்கான அதிகாரப்பூர்வ விடைகள் வெளியிடப்பட்டுள்ளன. மாணவர்கள் இதனை தேசிய தேர்வு முகமையின் அதிகாரப்பூர்வ இணையதளமானwww.ntaneet.nic.in இணையதளத்தில் இருந்து பெற்றுக் கொள்ளலாம். மருத்துவ படிப்புக்கான நீட் நுழைவுத் தேர்வு...


திருப்பதியில் முன்னாள் பிரதமர் தேவகவுடா, கர்நாடகா முதல்வர் குமாரசாமி சாமி தரிசனம் || EX PM Deve gowda, Karnataka CM Kumaraswamy swamy darshan in tirupati திருப்பதியில் முன்னாள் பிரதமர் தேவகவுடா, கர்நாடகா முதல்வர் குமாரசாமி சாமி தரிசனம் பதிவு: மே 18, 2019 10:01 IST திருப்பதியில் முன்னாள் பிரதமர் தேவகவுடா, கர்நாடகா முதல்வர் குமாரசாமி ஆகியோர் இன்று காலை குடும்பத்தினருடன் வி.ஐ.பி. பிரேக் தரிசனத்தில் சாமி தரிசனம் செய்தனர். கர்நாடக முதல்வர் குமாரசாமிக்கு தேவஸ்தான அதிகாரிகள் பிரசாதம் வழங்கிய காட்சி. முன்னாள் பிரதமர் தேவகவுடா தனது 86-வது பிறந்த நாளை முன்னிட்டு நேற்று மாலை தனது மகன் கர்நாடக முதல்வர் குமாரசாமி மற்றும் குடும்பத்தினருடன் சாமி தரிசனம் செய்ய திருப்பதி வந்தார். அவருக்கு தேவஸ்தான அதிகாரி அசோக் சிங்கால் மற்றும் அதிகாரிகள் வரவேற்பு அளித்தனர். இதையடுத்து பத்மாவதி தாயார் தங்கும் விடுதியில் தங்கினர். இன்று காலை 7 மணிக்கு வி.ஐ.பி. பிரேக் தரிசனத்தில் தனது மனைவி மற்றும் மகனும், கர்நாடக முதல்வருமான குமாரசாமி மற்றும் குடும்பத்தினருடன் சாமி தரிசனம் செய்தார். தேவஸ்தானம் சார்பில் அவர்களுக்கு பிரசாதம் வழங்கப்பட்டது. திருப்பதி கோவில் | தேவகவுடா | குமாரசாமி திருப்பதி அலிபிரி நடைபாதையில் கண்காணிப்பு கேமரா


இன்று தமிழக சுகாதாரத்துறை செயலாளர் பீலா ராஜேஷ் செய்தியாளர்களை சந்தித்தார். அப்போது அவர் பேசுகையில், தமிழகத்தில் மேலும் 48 பேருக்கு கரோனா தொற்று இருப்பது உறுதி செய்யப்பட்டுள்ளது. இதனால் தமிழகத்தில் மொத்தம் 738 பேருக்கு இருப்பது உறுதி செய்யப்பட்டுள்ளது என தெரிவித்திருந்தார். இந்நிலையில் மாவட்ட வாரியாக கரோனாவால் பாதிக்கப்பட்டவர்கள் எண்ணிக்கை தற்போது வெளியாகியுள்ளது. அதன்படி, கோவையில் 60 பேருக்கும், திண்டுக்கல் 46 பேருக்கும், நெல்லையில் 40 பேருக்கும், சென்னையில் ஒரே நாளில் 7 பேருக்கும் கரோனா உறுதியான நிலையில் எண்ணிக்கை 156 ஆக அதிகரித்துள்ளது. தேனியில் 16 பேருக்கு புதிதாக கரோனா உறுதியான நிலையில், 39 பேராக உயர்ந்துள்ளது. ஈரோட்டில் 32 பேருக்கும், திருச்சியில் 36 பேருக்கும், நாமக்கல்லில் 38 பேருக்கும், ராணிப்பேட்டையில் 27 பேருக்கும், செங்கல்பட்டில் 24 பேருக்கும், கரோனா உறுதி செய்யப்பட்டுள்ளது. மதுரையில் 24 பேருக்கும், கரூரில் 23 பேருக்கும், திருப்பூரில்22 பேருக்கும், தூத்துக்குடியில் 17 பேருக்கும், விழுப்புரத்தில் 20 பேருக்கும் உறுதி செய்யப்பட்டுள்ளது.


போராடி ஜெயிச்சுட்டு.. 12 லட்சம் அபராதம் கட்டிட்டு வந்த விராட் கோலி! எதுக்கு தெரியுமா? | IPL 2019 KXIP vs RCB : Virat Kohli fined for slow over rate - myKhel Tamil » போராடி ஜெயிச்சுட்டு.. 12 லட்சம் அபராதம் கட்டிட்டு வந்த விராட் கோலி! எதுக்கு தெரியுமா? போராடி ஜெயிச்சுட்டு.. 12 லட்சம் அபராதம் கட்டிட்டு வந்த விராட் கோலி! எதுக்கு தெரியுமா? Published: Sunday, April 14, 2019, 13:10 [IST] பெங்களூரு அணி கேப்டன் கோஹ்லிக்கு ஐபிஎல் நிர்வாகம் அபராதம் மொஹாலி : 2019 ஐபிஎல் தொடரில் பெங்களூர் அணி, பஞ்சாப் அணியை வீழ்த்தி தன் முதல் வெற்றியை போராடி பதிவு செய்தது. தான் ஆடிய முதல் ஆறு போட்டிகளிலும் தோல்வி அடைந்த பெங்களூர் அணி, ஏழாவது போட்டியில் தான் முதல் வெற்றியை பதிவு செய்தது. ஆனால், இதே போட்டிக்குப் பின் பெங்களூர் அணி கேப்டன் கோலிக்கு அபராதம் விதித்தது ஐபிஎல் நிர்வாகம்.. ராயுடு, தோனி, ரிஷப் பண்ட்.. யாருமே வேணாம்.. இவரைக் கூட்டிட்டு வாங்க.. கம்பீர் அதிரடி! ஐபிஎல் ஓவர் விதி ஐபிஎல் விதிகளின்படி குறிப்பிட்ட நேரத்திற்குள் பந்துவீசும் அணி ஓவர்களை வீசி முடிக்க வேண்டும். குறிப்பிட்ட கால அளவைத் தாண்டி இன்னிங்க்ஸ் நீண்டு கொண்டே சென்றால், எந்த பந்துவீசும் அணி அதிக நேரம் எடுத்துக் கொண்டதோ அந்த அணியின் கேப்டனுக்கு அபராதம் விதிக்கபடுகிறது. அந்த வகையில் பஞ்சாப் அணிக்கு எதிரான போட்டியில் முதலில் பந்துவீசிய பெங்களூர் அணி அதிக நேரம் எடுத்துக் கொண்டது. அதனால் முதல் இன்னிங்க்ஸ் முடிய இரவு 9.45 ஆனது. சுமார் 15 நிமிடம் அதிக நேரம் எடுத்துக் கொண்டுள்ளது பெங்களூர். 12 லட்சம் அபராதம் எனவே, முதல் முறையாக இந்த தவறை செய்யும் பெங்களூர் அணி கேப்டன் கோலிக்கு ரூ.12 லட்சம் அபராதம் விதிக்கப்பட்டது. இந்தத் தொகையை கேப்டன் தனது கணக்கில் இருந்து கொடுக்கமாட்டார். ஐபிஎல் அணி உரிமையாளர்களே இதை ஏற்றுக் கொள்வார்கள் என சிலர் கூறுகிறார்கள். இது சாமானிய மக்களுக்கு பெரிய தொகையாக தெரிந்தாலும், ஐபிஎல் அணிகளுக்கு சாதாரணத் தொகை மட்டுமே. வெற்றி பெற்றால் போதும். இந்த "இதர செலவினங்கள்" எல்லாம் அவர்களுக்கு பொருட்டல்ல என்பது போலத் தான் இருக்கிறது. ஏற்கனவே, இந்த சீசனில் ராஜஸ்தான் கேப்டன் ரஹானே, மும்பை கேப்டன் ரோஹித் சர்மா ஓவர்களை வீசி முடிக்க அதிக நேரம் எடுத்துக் கொண்டதற்காக அபராதம் கட்டி இருக்கிறார்கள். கோலி அந்த வரிசையில் இணைந்துள்ளார். என் ஓவர்-லயே தாறுமாறா அடிக்கிறீங்களா.. வரிசையாக விக்கெட் எடுத்து பழி தீர்த்த ஹர்பஜன் சிங்! கேதார் ஜாதவ்வுக்கு இனி ஐபிஎல் இல்லை.. உலகக்கோப்பையும் சந்தேகம் தான்.. பதறும் ரசிகர்கள்.. என்ன ஆச்சு? சின்னப்புள்ள மாதிரி தப்பு செய்த ராகுல்.. கூலிங் கிளாஸ் வழியே நெருப்பை கக்கிய கேப்டன் அஸ்வின்! சிஎஸ்கே காலை வாரி விட அஸ்வின் போட்ட திட்டம்.. கீழே விழுந்தாலும் மீசை-ல மண் ஒட்டல.. தோனி குஷி! என்னங்க.. பேசிட்டே இருந்தாரு.. படக்குன்னு கேட்ச்சை பிடிச்சுட்டாரு.. ஆச்சரியத்தில் ரசிகர்கள்!! நாங்க பிளே-ஆஃப் போகணும்னா.. ஹைதராபாத் தோற்கணும் சாமி.. பரிதாப நிலையில் சிக்கிய3அணிகள்!! ஐபிஎல்லில் இருந்து சஸ்பெண்ட் செய்யப்படுகிறது பஞ்சாப் அணி? பின்னணியில் போதை பொருள்... ரசிகர்கள் ஷாக் Read more about: kings xi punjab royal challengers bangalore ipl 2019 indian premier league cricket கிங்ஸ் லெவன் பஞ்சாப் ராயல் சேலஞ்சர்ஸ் பெங்களூர் ஐபிஎல் 2019 இந்தியன் பிரீமியர் லீக் IPL 2019 KXIP vs RCB : Virat Kohli fined for slow over rate Story first published: Sunday, April 14, 2019, 13:10 [IST]


உலகளவில் கொரோனாவால் பாதிக்கப்பட்டோர் எண்ணிக்கை 68.44 லட்சத்தை தாண்டியது; பலி 3.98 லட்சமாக உயர்வு...! - The Main News உலகளவில் கொரோனாவால் பாதிக்கப்பட்டோர் எண்ணிக்கை 68.44 லட்சத்தை தாண்டியது; பலி 3.98 லட்சமாக உயர்வு...! உலகம் முழுவதும் கொரோனாவால் உயிரிழந்தவர்களின் எண்ணிக்கை 3.98 லட்சத்தை தாண்டியுள்ளது. கொரோனா வைரஸ் தொற்றால் பாதிப்பு அடைந்தோர் எண்ணிக்கை 68.44 லட்சத்தைக் கடந்துள்ளது. ஜெனீவா, ஜூன்-6 சீனாவில் முதன் முதலாக கண்டறியப்பட்ட கொரோனா வைரஸ், தற்போது 209 க்கும் மேற்பட்ட நாடுகளில் பரவி பாதிப்பை ஏற்படுத்தி வருகிறது. குறிப்பாக அமெரிக்கா, ஈரான், ரஷ்யா, இத்தாலி, ஸ்பெயின் உள்ளிட்ட நாடுகள் கொரோனா தொற்றால் கடுமையாக பாதிக்கப்பட்டுள்ளன. இந்நிலையில், உலகளவில் கொரோனாவால் பாதிக்கப்பட்டோர் எண்ணிக்கை 68,44,838 ஆக உயர்ந்துள்ளது. உலக அளவில் கடந்த 24 மணி நேரத்தில் மட்டும் 5,351 பேருக்கு கரோனா நோய்த்தொற்று இருப்பது உறுதி செய்யப்பட்டதையடுத்து, கொரோனாவால் பாதிக்கப்பட்டவா்களின் எண்ணிக்கை 68,44,838-ஆக அதிகரித்துள்ளது. இதுதவிர, நோய்த்தொற்றுக்கு 701 போ் பலியானதைத் தொடா்ந்து, அங்கு அந்த நோய் பாதிப்பால் பலியானவா்களின் எண்ணிக்கை 3,98,147-ஆக உயா்ந்துள்ளது. கொரோனா தொற்று பாதிப்பில் இருந்து குணமடைந்தோரின் எண்ணிக்கை 33,48,998 லட்சத்தை கடந்துள்ளது. தொற்று பாதித்தோர் 30,44,076 பேர் சிகிச்சை பெற்று வருகின்றனர். அவர்களில் 53,617 -க்கும் மேற்பட்டோரின் நிலைமை கவலைக்கிடமாக உள்ளது. பாதிப்பு எண்ணிக்கையைப் பொருத்தவரை சா்வதேச அளவில் அமெரிக்காவில் 19,65,708 பேரும், பிரேசில் 6,46,006 பேரும் ரஷியாவில் 4,49,834 பேரும் பாதிக்கப்பட்டுள்ளனர். ← சென்னையை மீட்டெடுக்க ”நாமே தீர்வு”.. கமலின் புதிய முயற்சி..! கொரோனா பாதிப்பில் இத்தாலியை மிஞ்சிய இந்தியா.. மோசமாக பாதிக்கப்பட்ட நாடுகள் பட்டியலில் 6வது இடத்திற்கு முன்னேறற்றம்..! →


கோப்பியிலும் வருகின்றதுபோதைகட்டிலில் நீ தருகின்றாய்மேலும் படிக்க » read more


text: சுவாமி விபுலாநந்தர் (மார்ச் 27, 1892 – சூலை 19, 1947) கிழக்கிலங்கையின் காரைதீவில் பிறந்து தமிழ் மொழி வளர்ச்சிக்குப் பெரும் தொண்டாற்றியவர். இலக்கியம், சமயம், தத்துவஞானம், அறிவியல், இசை முதலிய பல துறைகளில் கற்றுத் தேர்ந்தவர். வாழ்க்கை பிறப்பு சுவாமி விபுலாநந்தரின் இயற்பெயர் மயில்வாகனன் ஆகும். இவர் இலங்கையின் கிழக்கு மாகாணத்தில் காரைதீவு என்னும் ஊரில் 1892 மார்ச்சு 27 (1892 கர ஆண்டு பங்குனி 16) அன்று சாமித்தம்பி, கண்ணம்மா தம்பதிகளுக்குப் பிறந்தார். கல்வி இவருடைய ஆரம்பக் கல்வி கல்முனை மெதடிஸ்த ஆங்கிலப் பாடசாலையிலும் மட்டக்களப்பு புனித மைக்கல் கல்லூரியிலும் இடம்பெற்றது. கேம்பிரிட்ஜ் சீனியர் (Cambridge Senior) சோதனையில் சித்தியடைந்த பின்னர், அவர் புனித மைக்கல் கல்லூரியில் ஆசிரியராகச் சிலகாலம் பணி புரிந்து, அதன் பின் கொழும்பில் உள்ள ஆசிரியர் பயிற்சிக் கல்லூரியில் சேர்ந்தார். அங்கு விரிவுரையாளராயிருந்த தென்கோவை கந்தையா பிள்ளையிடம் பண்டையத் தமிழ் இலக்கியத்தைக் கற்றார். ஆசிரியர் பயிற்சிக் கலாசாலையின் 1912-ஆம் ஆண்டு பயிற்றப்பட்ட ஆசிரியர் என்ற சான்றிதழுடன் மீண்டும் மட்டக்களப்பு புனித மைக்கல் கல்லூரியில் ஆசிரியராக இரண்டு ஆண்டுகள் பணிபுரிந்தார். 1915-ஆம் ஆண்டு கொழும்பு அரசினர் தொழில்நுட்பக்கல்லூரியில் சேர்ந்து விஞ்ஞானம் பயின்று 1916-இல் அறிவியலில் பட்டயத்தையும் பெற்றார். அத்துடன் மதுரைத் தமிழ்ச் சங்கம் நடத்திய தேர்வில் பங்கேற்று பண்டிதர் பட்டத்தையும் பெற்றார். இலங்கையிலிருந்து இப்பட்டத்தை முதன்முதல் பெற்றவர் சுவாமி விபுலாநந்தரே. ஆசிரியப் பணி கொழும்பு அரசினர் தொழிநுட்பக் கல்லூரியில் இரசாயன உதவி விரிவுரையாளராகப் பணியாற்றினார். மயில்வாகனனாரின் விரிவுரைகள் மாணவர் மத்தியில் பெரும் சிறப்பைத் தேடிக் கொடுத்தன. அதனால் 1917-ஆம் ஆண்டு யாழ்ப்பாணம் சம்பத்தரிசியார் கல்லூரிக்கு விஞ்ஞான ஆசிரியராக விரும்பி அழைத்தனர். அதனை பெருவிருப்புடன் ஏற்றுக் கொண்டார். அத்துடன் 1920-ஆம் ஆண்டு லண்டன் பல்கலைக்கழகம் நடத்திய BSc தேர்வில் தோற்றி சித்தியடைந்தார். மயில்வாகனனாரின் மொழிப்புலமையையும் ஆற்றலையும் அறிந்த மானிப்பாய் இந்துக் கல்லூரி முகாமையாளரும், திருப்புகழ், சிவப்பிரகாசம், சிவஞானசித்தியார் என்பவற்றுக்கு உரை எழுதியவருமான வழக்கறிஞர் திருவிளங்கத்தாரின் வேண்டுகோளுக்கிணங்கி மானிப்பாய் இந்துக் கல்லூரியின் அதிபர் பதவியை ஏற்றுக்கொண்டார். திருக்கோணமலை கோணேஸ்வரா இந்துக்கல்லூரியில், 1925-ஆம் ஆண்டிலிருந்து முகாமையாளராகக் கடமையாற்றிய சுவாமி விபுலாநந்தர் அவர்கள் கல்லூரியின் வளர்ச்சியில் தனது செறிவான கவனத்தைச் செலுத்தும் பொருட்டு 1928-இல் அதிபர் பதவியையும் ஏற்றுக் கொண்டார். 1926-ஆம் ஆண்டிலிருந்து 1930 வரை திருகோணமலையில் இருந்தபடியே யாழ்ப்பாணம் இராமகிருட்ண மிசன் வைத்தீசுவர வித்தியாலயத்தின் முகாமையாளராகவும் செயற்பட்டார். துறவறம் மனதை ஈர்த்து வந்த துறவுணர்வு, நாளும் பொழுதும் பெருகி, இராமகிருஷ்ண மிஷனில் சங்கமிக்கத் துடித்துக் கொண்டிருந்தார். ஆசிரியப் பதவியைத் துறந்து 1922-ஆம் ஆண்டில் ராமகிருஷ்ண மிஷனில் இணைந்து சென்னைக்குப் புறப்பட்டார், மயில்வாகனன். சென்னையில் மயிலாப்பூர் மடத்தில் சுவாமி சர்வானந்தரினால் பிரபோத சைத்தன்ய பிரிவில் பிரமச்சரிய தீட்சையும், சந்நியாச தீட்சையும் வழங்கப்பட்டன. இரண்டு வருடங்கள் அங்குப் பயின்ற அவர், இராமகிருஷ்ண மிஷன் நடத்திய ஸ்ரீராமகிருஷ்ண விஜயம் என்ற தமிழ்ச் சஞ்சிகைக்கும்,வேதாந்த கேசரி (Vedanta Kesari) என்ற ஆங்கில சஞ்சிகைக்கும் ஆசிரியராகவிருந்து பல அரிய கட்டுரைகளை எழுதினார். மதுரைத் தமிழ்ச்சங்கம் நடத்திய பண்டித பரீட்சையின் பரீட்சார்த்தகராக நியமிக்கப்பட்டார். மதுரைத் தமிழ்ச்சங்க வெளியீடான செந்தமிழ் எனும் சஞ்சிகையில் இலக்கியக் கட்டுரைகளைத் தொடர்ந்து எழுதி வந்தார். ஷேக்ஸ்பியரின் நாடகங்களை அடிப்படையாகக் கொண்டு அவர் பல திறனாய்வுக் கட்டுரைகளை வெளியிட்டிருக்கிறார். இக்கட்டுரைகள், 'மதங்க சூளாமணி' என்ற தொகுப்பில் இடம் பெற்றுள்ளன. 1924-ஆம் ஆண்டு சித்திரை மாதம் பௌர்ணமி தினத்தில் சுவாமி சர்வானந்தரால் சுவாமி விபுலாநந்தர் என்ற துறவறப்பெயர் வழங்கப்பட்டது. அதன் பின்னர், அவர் இலங்கை திரும்பி, இராமகிருஷ்ண மிஷன் மேற்கொள்ளும் கல்விப் பணிகளை ஒருங்கமைத்தார். இசை ஆராய்ச்சி செட்டி நாட்டரசர் வேண்டுகோளின்படி, சுவாமி விபுலாநந்தர் சிதம்பரம் அண்ணாமலைப் பல்கலைக்கழகத்தில் 1931-ஆம் ஆண்டு பல்கலைக்கழகத்தின் முதல் தமிழ்ப் பேராசிரியர் பணியை ஏற்று, பல்கலைக்கழக வரலாற்றில் என்றென்றும் நினைத்துப் போற்றக்கூடிய தம் தமிழ்த் தொண்டைப் பதிவு செய்தார். அக்காலப் பகுதியில் தான் அவருடைய இசை சம்பந்தமான ஆராய்ச்சி ஆரம்பமாகியது. புராதன தமிழர் இசை பற்றி அவர் ஆராய்ச்சிகளை மேற்கொண்டார். 1934-ஆம் ஆண்டில், அண்ணாமலைப் பல்கலைக்கழகத் தமிழ்த்துறைத் தலைவர் பதவியில் இருந்தி விலகி இலங்கை திரும்பிய அடிகளார், இங்கு இராமகிருஷ்ண மிஷன் மேற்கொண்டு வந்த கல்வி நடவடிக்கைகளில் ஈடுபட்டார். இராமகிருஷ்ண மிஷன் இமயமலைப் பகுதியில் உள்ள அல்மோரா(Almorah) என்ற இடத்தில் மாயாவதி ஆசிரமத்தில் இருந்து வெளியிடும் 'பிரபுத்த பாரதம்' (Prabuddha Bharatha) என்ற சஞ்சிகையின் ஆசிரியராக 1934-ஆம் ஆண்டில் விபுலாநந்த அடிகள் நியமிக்கப்பட்டார். அப்போது தான், இசைத் தமிழ் பற்றிய முழுமையான ஆய்வு செய்யப் பெற்று, அரிய நூலாகிய 'யாழ் நூல்' உருவாக்கம் பெற்றது. 1943-ஆம் ஆண்டில், இலங்கையில் பல்கலைக்கழகம் இயங்கத் தொடங்கியபோது தமிழ்த் துறையின் முதலாவது பேராசிரியராகப் பலரின் வேண்டுகோளிற்கிணங்க பணிபுரிய இணங்கினார். தமிழ் ஆய்வுத்துறை எவ்வழியில் செல்லவேண்டும் என்ற திட்டங்களைச் சுவாமி விபுலாநந்தரே வகுத்தார் என்பது நினைவில் இருக்கத்தக்கது. கலைச்சொல்லாக்கம் சுவாமி விபுலாநந்தர் தலைமையேற்று நடத்திய தமிழ்க் கலைச்சொல்லாக்க மாநாடு 1936 செப்டெம்பர் 20 ஞாயிற்றுக்கிழமை சென்னை பச்சையப்பன் கலாசாலை மண்டபத்தில் நடைபெற்றது. திருவாங்கூர் திவான் சேர் சி. பி. இராமசாமி ஐயர் தொடக்கி வைத்தார். சென்னைப் பல்கலைக்கழகம், இலங்கை அரசாங்கம், தென்னிந்திய ஆசிரியர் சங்கம், தென்னிந்தியத் தமிழ்ச் சங்கம் ஆகியன அறிஞர்களை இம்மாநாட்டுக்கு அனுப்பியிருந்தன. சுவாமி விபுலாநந்தர் கலைசொல்லாக்கக் குழுவின் தலைவராகவும், வேதியியல் கலைச்சொல் நூற் குழுவின் தலைவராகவும் இருந்து செயற்பட்டார். 1936 செப்டம்பர் 27 அன்று சென்னை மாகாணத் தமிழர் மாநாடு நடைபெற்ற போது, கலைச்சொல்லாக்கத்தைப் பாராட்டித் தீர்மானம் நிறைவேற்றப்பட்டது. யாழ் நூல் அரங்கேற்றம் சுவாமி அவர்களின் தமிழ்த் தொண்டால் தலை சிறந்து விளங்குவது அவருடைய யாழ் நூல் ஆராய்ச்சியாகும். சுவாமி அவர்கள் பதினைந்து ஆண்டு காலம் ஆராய்ந்து கண்டுணர்ந்த யாழ்நூலினைக் கரந்தைத் தமிழ்ச் சங்கத்தின் ஆதரவுடன் திருக்கொள்ளம்பூதூர் வில்வாரண்யேசுவரர் கோயிலில் திருஞானசம்பந்தரின் சந்நிதானத்தில் இசை விற்பன்னர்கள், கற்றோர்கள், மற்றோர்கள் முன்னிலையில் தேவாரப்பண்களைத் தாமே அமைத்து 1947-ஆம் ஆண்டு ஆனித் திங்களில் அரங்கேற்றினார். முதல் நாள் விழாவில் இயற்றமிழ்ப்புலவர்கள், அறிஞர்கள் சூழ்ந்து வர சுவாமி அவர்களைத் தெற்குக் கோபுர வாயிலின் வழியாகத் திருக்கோயிலுக்கு அழைத்து வந்தார்கள். சுவாமி அவர்கள் தான் ஆராய்ந்து கண்டுபிடித்த வரைபடத்துடன் விளக்கிய பின்னர்த் தான் தயாரித்த முளரியாழ், சுருதி வீணை, பாரிசாத வீணை, சதுர்த்தண்டி வீணைகளைத் தாங்கிச் சிலர் சென்றார்கள். நாச்சியார் முன்னிலையில் சுவாமி இயற்றிய 'நாச்சியார் நான்மணிமாலை' வித்துவான் ஔவை துரைசாமி அவர்களால் படிக்கப்பட்டு அரங்கேறியது. பாராட்டுரைகளுக்குப் பின்னர்ச் சங்கீதபூஷணம் க.பெ. சிவானந்தம் பிள்ளை சுவாமிகளால் கண்டுணர்ந்த யாழ்களை மீட்டி இன்னிசை பொழிய முதல் நாள் விழா இனிதாக நிறைவேறியது. இரண்டாம் நாள் விழாவில் நாவலர் சோமசுந்தர பாரதியார், 'குமரன்' ஆசிரியர் சொ. முருகப்பா, தமிழ்ப்பேராசிரியர் தெ. பொ. மீனாட்சி சுந்தரம் பிள்ளை, சென்னைப் பல்கலைக்கழக சாம்பமூர்த்தி ஐயர், இசைப் பேராசிரியர் சுவாமிநாத பிள்ளை, கரந்தைக் கவியரசு அ. வேங்கடாசலம் பிள்ளை, அறிஞர் தி. சு. அவிநாசிலிங்கம் செட்டியார், சொல்லின் செல்வர் ரா. பி. சேதுப்பிள்ளை, சுவாமி சித்பவாநந்தர், மற்றும் பலர் ஆய்வுரை நிகழ்த்தினார்கள். பின்னர்ச் சுவாமி விபுலாநந்தர் யாழ் பற்றிய அரிய தகவல்களை எடுத்துவிளக்கினார். வித்துவான் வெள்ளைவாரணர் யாழ்நூலின் பெருமைகளை எடுத்து விளக்கினார். பின்னர் யாழ்நூல் அரங்கேற்றப்பட்டது. மறைவு யாழ்நூல் அரங்கேற்றத்துக்கு பின்னர் உடல் பாதிக்கப்பட்ட நிலையில் நாடு திரும்பினார். 1947 சூலை 19-ஆம் நாள் சனிக்கிழமை இரவு சுவாமி விபுலாநந்தர் இறந்தார். அவரது உடல், அவர் உருவாக்கிய மட்டக்களப்பு சிவானந்த வித்தியாலயத்தின் முன்னாலுள்ள மரத்தின் கீழ் அமைக்கப்பட்ட கல்லறையில் அடக்கம் செய்யப்பட்டது. ஈழத்து மக்களுக்கு இவர் ஆற்றிய சேவையினைப் பாராட்டி இலங்கையரசு தேசிய வீரர் வரிசையில் ஒருவராக இவரைச் சேர்த்துள்ளது. இத்துடன் நாட்டில் உள்ள பாடசாலைகளிடையே கொண்டாடப்படும் அகில இலங்கை தமிழ் மொழி தினம் இவரது மறைவு நாளான அன்றே கொண்டாடப்படுகின்றது. வெளிவந்த நூல்கள் மதங்க சூளாமணி யாழ்நூல் சுவாமி விபுலாநந்தரின் ஆக்கங்கள் (127 கட்டுரைகளின் தொகுப்பு, 3 பாகங்கள், 1997) விபுலானந்தர் இலக்கியம் (தொகுப்பு) மொழிபெயர்த்து சுவாமி விவேகானந்தர் சம்பாஷணைகள்; மொழிபெயர்ப்பு:விபுலாநந்தர்; 1957; ராமகிருஷணமடம், சென்னை-4. விபுலாநந்தர் பற்றிய ஆக்கங்கள் அடிகளார் படிவமலர் - ம. சற்குணம் விபுலானந்தர் இமயம் - மட்டக்களப்புத் தமிழ் சங்கம் விபுலானந்தர் காவியம் - சுப்பிரமணியம் சிவலிங்கம் சுவாமி விபுலாநந்தர் காலமும் கருத்தும் - சி. மௌனகுரு சுவாமி விபுலாநந்தரின் சிந்தனை நெறிகள் - கா. சிவத்தம்பி யாழ்ப்பாண சமூக உருவாக்கமும் விபுலானந்தரும் - அ. கௌரிகாந்தன் இவற்றையும் பார்க்கவும் சுவாமி விபுலானந்த இசை நடனக் கல்லூரி விபுலானந்தர் படைப்பிலக்கிய விருது உசாத்துணை தமிழ் வளர்த்த நல்லறிஞர்கள் - குன்றக்குடி பெரியபெருமாள் நூலகம் திட்டத்தில் விபுலானந்தர் பற்றிய நூல்கள் சுவாமி விபுலாநந்தர் காலமும் கருத்தும் - சி. மௌனகுரு சுவாமி விபுலாநந்தரின் சிந்தனை நெறிகள் - கா. சிவத்தம்பி யாழ்ப்பாண சமூக உருவாக்கமும் விபுலானந்தரும் - அ. கௌரிகாந்தன் வெளி இணைப்புகள் விபுலாநந்தர் தமிழ்த் தொண்டு, முனைவர் மு. இளங்கோவன் இசைத்தமிழின் இலங்கை முகம், முனைவர் மு.இளங்கோவன் பிபிசியில் விபுலாநந்தர் பற்றிய ஆய்வு தமிழிசை இயக்கமும் விபுலாநந்தரும் தினமணியில் விபுலானந்தர் பற்றிய கட்டுரை தமிழறிஞர் விபுலாநந்தர் விபுலாநந்தர் பிறந்த தினம் Swami Vipulananda: The Monk Who Recreated Lost Ancient Tamil Musical Instruments, Aravindan Neelakandan, 27 மார்ச் 2022 ஈழத்து எழுத்தாளர்கள் மட்டக்களப்பு மாவட்ட நபர்கள் தமிழிசைக் கலைஞர்கள் தமிழறிஞர்கள் ஈழத்துத் தமிழறிஞர்கள் 1947 இறப்புகள் 1892 பிறப்புகள் தமிழிசை ஆய்வாளர்கள் தமிழ் நாடக ஆய்வாளர்கள் தமிழ் கலைச்சொல் அறிஞர் தமிழிசை இயக்க செயற்பாட்டாளர்கள் அம்பாறை மாவட்ட நபர்கள் புனித மிக்கேல் கல்லூரி தேசியப் பாடசாலை பழைய மாணவர்கள்


text: பிரியங்கா சோப்ராவை நீக்குறதா.. அடபோங்க பாஸ்.. பாகிஸ்தானுக்கு பல்ப் கொடுத்த ஐநா! | UN refused Pakistan demand to sack Priyanka Chopra from Unicef - Tamil Filmibeat சென்னை: பிரியங்கா சோப்ராவை யுனிசெப் நல்லெண்ண தூதர் பதவியிலிருந்து நீக்குவதற்கு ஐநா மறுப்பு தெரிவித்துள்ளது. ஜம்மு காஷ்மீருக்கு வழங்கப்பட்ட சிறப்பு அதிகாரத்தை நீக்குவதாக மத்திய அரசு சில வாரங்களுக்கு முன்பு அறிவித்தது. மேலும் ஜம்மு- காஷ்மீர் மாநிலத்தை இரண்டாக பிரித்து ஜம்மு- காஷ்மீர் மற்றும் லடாக் என்ற இரு யூனியன் பிரதேசங்களாக அறிவித்தது. மத்திய அரசின் இந்த நடவடிக்கைக்கு நாடு முழுவதும் எதிர்ப்பும் ஆதரவும் இருந்தது. இந்நிலையில் மத்திய அரசின் நிலைப்பாட்டுக்கு நடிகை பிரியங்கா சோப்ரா வெளிப்படையாக ஆதரவு தெரிவித்தார். ஐநாவின் நல்லெண்ண தூதரான பிரியங்கா சோப்ரா இந்திய அரசுக்கு ஆதரவு தெரிவித்ததால் கடுப்பானது பாகிஸ்தான் அரசு. இதனை தொடர்ந்து ஐநா.வின் நல்லெண்ண தூதர் பதவியிலிருந்து பிரியங்கா சோப்ராவை நீக்கக்கோரி பாகிஸ்தான் மனித உரிமைகள் அமைச்சர் யுனிசெப்பிற்கு கடிதம் எழுதினார். ஐநா அவை பதில் இதனால் நிச்சயம் பிரியங்கா சோப்ரா மீது ஐநா நடவடிக்கை எடுக்கும் என காத்திருந்தது பாகிஸ்தான் அரசு. இந்நிலையில் பாகிஸ்தானின் கடித்தத்திற்கு ஐநா அவை பதிலளித்துள்ளது. ஐ.நா. பொதுச்செயலாளர் அன்டோனியோ குத்ரெஸின் செய்தித் தொடர்பாளர் ஸ்டீபன் டுஜாரிக், அளித்துள்ள பதிலில் யுனிசெப் நல்லெண்ண தூதர்கள் தங்கள் தனிப்பட்ட திறனில் பேசுகிறார்கள் என தெரிவித்துள்ளார். மேலும் அக்கறை உள்ள பிரச்சினைகளைப் பற்றி பேச அவர்களுக்கு உரிமை உள்ளது. அவர்களின் தனிப்பட்ட கருத்துக்களோ அல்லது செயல்பாடுகளோ யுனிசெப்பின் கருத்துக்களை பிரதிபலிக்க வேண்டிய அவசியமில்லை என்றும் ஸ்டீபன் டுஜாரிக் தெரிவித்துள்ளார். பல்பு வாங்கிய பாகிஸ்தான் நம்ம ஊர் பாஷையில் பிரியங்கா சோப்ரா பேசியது அவருடைய தனிப்பட்ட கருத்து என்ற ரீதியில் பதிலளித்திருக்கிறது ஐநா அவை. பிரியங்கா சோப்ராவை நீக்கக்கோரி பல்பு வாங்கியிருக்கிறது பாகிஸ்தான்.


► உரோமத் தொன்மவியல் (19 பக்.)


text: மருதோன்றி (மருதாணி, Lawsonia inermis) ஒரு மருத்துவ மூலிகைப் பயன்பாடுடைய சிறு மரம் அல்லது புதர் ஆகும். பெயர்கள் இதற்கு அழவணம், மருதாணி, மருதோன்றி ஆகிய பெயர்கள் உண்டு. அழகை வழங்குவதால், ‘ஐ’வணம் (ஐ-அழகு) என்ற பெயரும் இதற்கு உண்டு. குளிர்ச்சியைக் கொடுப்பதாலும் இது, ஐவணம் (ஐ-கபம்) என்று அழைக்கப்பட்டிருக்கலாம். பாதங்களுக்குப் பயன்படுவதால், சரணம் (சரணம்-பாதம்) என்ற பெயரும் உள்ளது. விளக்கம் இத்தாவரம் ஒரு சிறு மர வகையினைச் சார்ந்தது. இருப்பினும், 5,6 அடி உயரம் வரை வளரும் இயல்புடையது. இச்செடியின் இலைகள் புதர்போல அடர்ந்து காணப்படும். இதன் இலைகள், நீளத்தில் ஏறத்தாழ ஒரு அங்குல அளவுக்குள் இருக்கும். அகலத்தில் அரை அங்குல அளவு இருக்கும். இலை அம்பு வடிவமானது. எனவே, இலை நுனிகூராக இருக்கும். இளஇலையின் நிறம், வெளிர்பச்சையாகவும், முதிர் இலை சற்று அடர்பச்சையாகவும் இருக்கும். இதன் மணமுடைய மலர்கள், வெள்ளை நிறத்தில் காட்சியளிக்கும். பயன்கள் இதன் இலைக் கூழ்மம் கடைகளில் கிடைக்கிறது. அதன் மூலம் வேண்டியவாறு வண்ணமிடலாம். பாரம்பரிய முறையில் இதன் இலைகளைக் கெட்டியாக அரைத்து, கைகளில் இடுவர். சித்தமருத்துவப்படி, பித்த உடம்பாக இருப்பவருக்கு கருஞ்சிவப்பு தோன்றும். மற்றவருக்கு செஞ்சிவப்பாகத் தோன்றும். சிவப்பு நிறம் தோன்ற காரணமான வேதிய நிறமிக்கு ஆன்தோசயானின் (Anthocyanin) என்று பெயர். நகசுத்தி எனப்படும் நோய், விரல்களில் வராது தடுக்கும் தன்மையுடையது. இளநரை மாற, கண்கள் குளிர்ச்சி பெற, நல்ல தூக்கம் வர இவ்விலைகளை அரைத்து தலையில் தேய்ப்பர். தவிர பொதுவாகப் பெண்கள் தங்கள் கைகளில் கால்களிலும் மருதோன்றிக் கூழ்மத்தைக் கொண்டு அழகு செய்கின்றனர். காட்சியகம் மேற்கோள்கள் புற இணைப்புகள் Rajasthani mehandi(மருதாணிக்குரிய மாதிரிப்படங்கள்) மின்னூல் மருதாணி டிசைன்ஸ் மூலிகைகள் அழகுப் பொருட்கள் மூவடுக்கிதழிகள்


பேஸ்புக்கை பயன்படுத்தும் பயனாளிகளில் 40 கோடி பேரின் மொபைல் எண்கள் இணையதளம் ஒன்றில் பட்டியலிடப்பட்டிருப்பதாக அமெரிக்காவை சேர்ந்த ஊடகம் ஒன்று தகவல் வெளியிட்டுள்ளது. டெக் க்ரஷ் என்ற அந்த செய்தி ஊடகம் வெளியிட்டுள்ள தகவலில் உலகம் முழுவதும் இருந்து சுமார் 41.9 கோடி பேரின் மொபைல் எண்கள், இதர தகவல்கள் உள்ளிட்டவை வெளி வந்துள்ளதாக கூறப்படுகிறது. இவற்றில் 13 கோடி பேர் அமெரிக்கர்கள், 5 கோடிப்பேர் வியட்நாமையும், 1.8 கோடி பேர் பிரிட்டனையும் சேர்ந்தவர்கள் தகவல்கள் தெரிவிக்கின்றன. மேலும், சில பயனாளிகளின் ஐ.டி. பெயர்கள் தொலைப் பேசி எண்ணுடன் வெளியிடப்பட்டுள்ளன. சிலவை தொலைப்பேசி எண், இருக்கும் இடம் உள்ளிட்டவைகளுடன், சிலவை முக்கியமான தகவல்களுடன் வெளியிடப்பட்டுள்ளன. புதன்கிழமையான நேற்றுதான் பேஸ்புக் நிறுவனத்தை தொடர்பு கொண்டு டெக் க்ரஷ் செய்தி நிறுவன நிர்வாகிகள் பேசியுள்ளனர். அதுவரையில் பாதுகாப்பற்ற நிலையில்தான் பேஸ்புக்கின் பாஸ்வேர்ட் இருந்திருக்கிறது. அப்படியென்றால் யார் வேண்டுமானாலும், பேஸ்புக்கில் நுழைந்து தகவல்களை பெற்றுக் கொள்ள முடியும். டெக் க்ரஷ் வெளியிட்டுள்ள தகவலை பேஸ்புக் நிறுவனம் பகுதி ஒப்புக் கொண்டுள்ளது. ஆனால் 41 கோடி பேர் இருக்க வாய்ப்பில்லை என்று முக நூல் தெரிவித்திருக்கிறது. பயனாளிகளின் மொபைல் எண்களை அறிந்து கொண்டு தேவையற்ற ஸ்பாம் கால்கள், வர்த்தக அழைப்புகள் உள்ளிட்டவற்றை மேற்கொள்ள முடியும். சமீபத்தில் ட்விட்டர் நிறுவனத்தின் தலைமை செயல் அதிகாரி ஜேக் டார்சியின் ஐ.டி.யை ஹேக்கர்கள் ஹேக் செய்திருந்தது குறிப்பிடத்தக்கது. சமீபத்திய தமிழ்நாட்டுச் செய்திகள் சென்னை செய்திகள், அரசியல், வர்த்தகம், தொழில்நுட்பம், கிரிக்கெட் ஆகியவற்றின் தலைப்புச் செய்திகள் என ஒவ்வொரு நிகழ்வுகளையும் பற்றி தமிழில் படிக்க Facebook மற்றும் ட்விட்டர் Twitter ஐ பின் தொடருங்கள்.


“நிகழ்நிலை கல்விக்காக அபாயகரமான இலங்கைச் சிறுவர்கள் அபாயகரமான உயரங்களுக்கு ஏற வேண்டியுள்ளது,” இவ்வாறான தலைப்பில் அண்மையில் அல் - ஜெஸீரா செய்தி நிறுவனம் கட்டுரை ஒன்றை வெளியிட்டிருந்தது. இந்த கட்டுரையும் இது போன்ற பல கட்டுரைகளும் சமூக ஊடகங்களில் புகைப்படத் தொகுப்பு ஒன்று வலம் வந்ததை தொடர்ந்து வெளி வந்தன. அப்புகைப்படங்களில் இலங்கையின் கஷ்டப் பிரதேசங்களில் உள்ள சிறுவர்கள் சிறந்த இணைய இணைப்பை அடைந்து கொள்வதற்காக தமது கிராமங்களில் உள்ள உயர்ந்த இடங்களை சென்றடையும் நோக்கில் வானளாவ வளர்ந்த உயர்ந்த மரங்களின் உச்சிக் கிளைகளில் ஏறியிருந்தமை காண்பிக்கப்பட்டிருந்தது. இது தொற்று நோய் நிலையில் நிகழ்நிலை கல்விக்கான அணுகலை பெற்றுக்கொள்வதில் சில சிறுவர்கள் எதிர்நோக்கிய போராட்டத்தை கச்சிதமாக காண்பித்திருந்தது. இதே நேரத்தில் இன்னொரு புகைப்பட தொகுதி ஒன்றும் சமூக ஊடகங்களில் மிக வேகமாக பரவலடைந்தது, ஆனால் இந்த அசாதாரண பரவலுக்கான காரணம் வித்தியாசமானதாக அமைந்திருந்தது. இலங்கையின் சுகாதாரத் துறையினர் அடர்ந்த காடுகள் மற்றும் கரடுமுரடான மலைப் பிரதேசங்களின் ஊடாக உயிர் காக்கும் கோவிட்-19 வக்சீன்களை சென்றடைய கடினமான இடங்களுக்கு கொண்டு சென்று விநியோகித்தமை இந்த புகைப்படங்களில் காண்பிக்கப்பட்டிருந்தது. தொற்று நோய்க்கு எதிராக யதார்த்த உலகில் மேற்கொள்ளப்பட்ட இவ்வாறான செயற்பாடுகள் மனித மூலதனத்தின் சக்தியை எமக்கு கோடிட்டுக் காட்டுகின்றன. அர்ப்பணிப்பு, தாங்குதிறன் மற்றும் விடாமுயற்சி பற்றிய இக்கதைகள் இலங்கையின் மிகப் பெறுமதி மிக்க சொத்து அதன் மக்களே என்பதை சந்தேகத்துக்கு இடமின்றி எமக்கு பறைசாற்றுகின்றன. கட்டமைப்பு சவால்கள் உள்ளமையை எமக்கு சுட்டிக்காட்டுகின்றது. உதாரணமாக, சேவை விநியோக முறைமைகளின் மட்டுப்படுத்தப்பட்ட தயார்நிலை மற்றும் இயங்குதிறன் என்பவற்றை தொற்றுநோய் எமக்கு வெளிப்படுத்தியது. இருந்த போதும், மீளாய்வு செய்தல், திருத்திக்கொள்ளல் மற்றும் மீள்நேராக்கம் செய்தல் என்பவற்றுக்கான தனித்துவம் மிக்க வாய்ப்பினை இதொற்றுநோய் எமக்கு வழங்கியுள்ளதையும் நாம் மறந்துவிடலாகாது. இந்த முக்கிய காலகட்டத்தில் மனித மூலதனக் காரணிகள் செயற்படுகளில் எவ்வாறு ஒன்றித்துள்ளன என்பதை கருத்திற் கொள்வது முக்கியமானது. மனித மூலதனத்தில் மக்கள் தமது வாழ்நாளில் சேகரித்துக்கொண்ட அறிவு, திறன்கள், மற்றும் ஆரோக்கியம் என்பன உள்ளடங்குகின்றன. மனித மூலதனத்தில் முதலீடு செய்வது என்பதன் பொருள் மக்கள் ஆரோக்கியமாக இருப்பதற்காக சேவைகளை வழங்குதல், சிறந்த தரம் மிக்க கல்விக்கான அணுகலை வழங்குதல், அத்துடன் மக்களின் வேறுபட்ட வாழ்க்கை காலப்பகுதிகளில் தனிநபர்கள் மற்றும் குடும்பங்களுக்கு சமூக ஆதரவு சேவைகளை விநியோகித்தல் போன்ற விடயங்களை மேற்கொள்வதை குறிக்கின்றது. மேலும் அது பாதிப்புறும் ஏதுநிலையில் உள்ள சனத்தொகைகள் நெருக்கடி நிலைகளில் ஆதரவை பெற்றுக்கொள்ளும் வகையில் முன்னரான இடையீடுகளை சாத்தியமாக்கும் முறைமைகளை உருவாக்குவதையும் குறிக்கின்றது. இலங்கையில் பொதுச்சுகாதார வசதிகளில் மேற்கொள்ளப்பட்ட முதலீடுகள் சிறந்த அடைவுகளை எமக்கு வழங்கியுள்ளது. உலகில் மிகச்சிறந்த சுகாதார குறிகாட்டிகளில் ஒன்றைக் கொண்டுள்ள இலங்கை போலியோ மற்றும் மலேரியா ஆகிய நோய்களை வெற்றிகரமாக அகற்றியுள்ளது. இந்நாடு தற்பொழுது 20 வயதுக்கு மேற்பட்ட மக்களில் 89 சதவீதமானவர்களுக்கு கோவிட் -19 தடுப்பு மருந்தை வழங்க 8000 யுள்ளது. இலங்கை பொதுச்சுகாதார வசதிகளில் தனது உள்நாட்டு மொத்த தேசிய உற்பத்தியில் 1.5 சதவீதத்தை மாத்திரம் மேற்கொள்ளும் நிலையில் இவ்வகையான வெற்றிகளை அடைந்துள்ளது ஆச்சரியமளிக்கும் விடயமாகும், இவ்வாறான முதலீடுகள் தெற்காசிய நாடுகள் மேற்கொள்ளும் முதலீட்டு சராசரியிலும் மிகவும் குறைவானதாகும். மிகவும் குறைவான முதலீட்டில் இந்நாடு பேண்தகு தன்மை மிக்க உயர் நியமங்களை அடைந்துள்ளமை பாராட்டத்தக்க விடயமாக இருக்கின்ற அதே வேளை இந்த முறைமை விரைவில் புதிய சவால்களை எதிர்கொள்ளவுள்ள நிலையில் காணப்படுவதும் கருத்திற்கொள்ளப்பட வேண்டும். இலங்கையின் சனத்தொகையில் முதியவர்களின் எண்ணிக்கை அதிகரித்து வருகின்றது, அத்துடன் 2035 ஆம் ஆண்டளவில் நான்கில் ஒரு இலங்கையர் 60 வயதுக்கும் மேற்பட்டவராக காணப்படுவார். நீரிழிவு மற்றும் இதய நோய்கள் போன்ற தொற்றா நோய்களால் பாதிக்கப்பட்டோரின் வீதம் மற்றும் அவற்றால் ஏற்படும் இறப்பு வீதம் என்பன அதிகரிக்கும் நிலை எதிர்வு கூறப்பட்டுள்ளது. எனவே மாற்றமடையும் தேவைகள் மற்றும் முன்னுரிமைகள் என்பவற்றுக்கு சுகாதார முறைமை எதிர்வினையாற்ற மற்றும் ஏற்ற வகையில் செயற்பட மேலதிக முதலீடுகள் மேற்கொள்ளப்பட வேண்டிய தேவை காணப்படுகின்றது. சனத்தொகையின் வயது முதிர்வு குடும்ப அலகுகளையும் பாதிக்கும் தன்மை கொண்டது. குடும்ப கட்டமைப்புகள் மற்றும் பாரம்பரியமான சமூக ஆதரவு முறைமைகள் மாற்றமடைந்து வரும் நிலையில் இலங்கையின் குடும்பங்களுக்கு, விசேடமாக பெண்களுக்கு வீடுகளுக்கு வெளியே கிடைக்கும் ஆதரவு அதிகரிக்கப்பட வேண்டிய தேவை காணப்படுகின்றது. இலங்கையில் பெண்கள் கல்வியில் அதிக அடைவுகளை அடைகின்ற போதும் இலங்கையின் தொழிலாளர் சக்தியில் பெண்களின் பங்கேற்பு வீதம் 2020 இல் 32 சதவீதமாகவே காணப்படுகின்றது. இவ்விடயத்தில் ஆண்களின் பங்கேற்பு 72 சதவீதமாக அமைந்துள்ளது. சனத்தொகை முதிர்வடையும் நிலையில் குழந்தைகள் மற்றும் வயது முதிர்ந்தோரின் பராமரிப்பு பணிகளையும் பெண்கள் மேற்கொள்ள வேண்டிய நிலை ஏற்படுகின்றது. குடும்பங்களின் சுமையினைக் குறைக்கும் வகையில் குழந்தை பராமரிப்பு ஆதரவு மற்றும் சமூக நலன்புரி சேவைகள் குறிப்பிடத்தக்க அளவில் மீள்கட்டமைக்கப்பட வேண்டிய தேவை காணப்படுகின்றது. கல்வியிலும் முன்னேற்றம் மிக்க மாற்றங்கள் ஏற்படுத்தப்பட வேண்டிய தேவை உள்ளது. கல்வியில் காணப்படும் சமத்துவமின்மைகள் நிகழ்நிலை கல்வி இயங்கு தலங்களுக்கு அப்பாலும் பரவிக் காணப்படுகின்றன, கிராமப்புற சிறுவர்கள் எதிர்கொள்ளும் இணைய இணைப்பு தொடர்பான பிரச்சினைகள் பரந்த பிரச்சினை ஒன்றின் வெறும் அறிகுறி மாத்திரமேயாகும். ஆரம்ப நிலை மற்றும் இரண்டாம் நிலை கல்வியில் இணைவோரின் வீதம் என்பன கிட்டத்தட்ட சமனாக காணப்பட்ட போதும் கல்வியின் தரத்தில் பாரிய சமமின்மைகள் காணப்படுகின்றன, இதன் விளைவாக வேறுபட்ட புவியியல் பிரதேசங்கள் மற்றும் வருமான மாற்றங்களை சேர்ந்த பிள்ளைகளின் கற்றல் வெளியீடுகளில் வேறுபாடுகள் ஏற்படுகின்றன. இலங்கையில் பாடசாலை கல்வி வழங்கப்பட எதிர்பார்க்கப்படும் வருடங்கள் 13.2 ஆக இருக்கும் நிலையில் கற்றல் மாற்றியமைக்கப்பட்ட பாடசாலை வருடங்கள் 8.5 வருடங்களாக மாத்திரம் காணப்படுவதை 2020 ஆம் ஆண்டின் மனித மூலதன அறிக்கை குறித்துக்காட்டுகின்றது. இது 4.7 வருடங்கள் கற்றல் இழப்பு ஏற்படுவதை சுட்டிக்காட்டுவதுடன் இவ்விழப்பு தெற்காசியாவிலேயே மிகவும் உயர்ந்ததாக அமைந்துள்ளது. தொற்றுநோய் காரணமாக பாடசாலைகள் தொடர்ச்சியாக மூடப்பட்டமை இவ்விழப்பை மேலும் அதிகரிக்கும் என்பதை எம்மால் அனுமானிக்க முடியும். இலங்கை கல்வியில் செலவிடும் தொகை (மொத்த உள்நாட்டு உற்பத்தியில் 1.7 சதவீதம்) இது தொடர்பில் காணப்படும் தெற்காசிய சராசரியிலும் குறைவானதாகும். கல்வியின் அனைத்து மட்டங்களிலும் முதலிடும் தொகையை அதிகரிப்பதன் மூலம் நாடு நன்மையடைய முடியும். முதல் நிலை மற்றும் இரண்டாம் நிலை கல்வியின் தரத்தை மேம்படுத்தல், அத்துடன் உயர்கல்வியை மீள்திசையாக்கம் செய்தல் என்பன கற்றல் இழப்புகளை ஈடுசெய்ய மற்றும் கற்றல் வெளியீடுகளை மேம்படுத்த உதவ முடியும். முறைசார் கல்விக்கு அப்பால், தொழிற்கல்வி மற்றும் பயிற்சியில் முதலீடுகளை மேற்கொள்ளல் வேலை பெறும் தன்மையை அதிகரிப்பதுடன் மாற்று வாய்ப்புகளையும் மேம்படுத்தும். கடந்த இரண்டு வருடங்களில் மேலெழுந்த உள்ளூர் வியாபார ஆரம்பிப்புகள், வீட்டு வர்த்தகங்கள் மற்றும் இணைய அடிப்படையில் அமைந்த சேவைகள் என்பன இலங்கையின் புத்தாக்க இயலுமைகளை எமக்கு கோடிட்டுக் காட்டுகின்றன. சுய தொழில் மற்றும் தொழில்முனைவாக்கம் என்பவற்றை ஆதரித்தல் இலங்கையில் மாற்றங்களை ஏற்படுத்த விழைவோருக்கு புதிய பாதைகளை திறந்து விடும். சமுர்த்தி நிகழ்ச்சி திட்டத்தின் ஊடாக மிகவும் வறிய மற்றும் பாதிப்புறும் ஏதுநிலையில் உள்ள மக்களை இலக்கு வைத்து முழுமையான வாழ்வாதார ஆதரவினை வழங்குவதும்ம் இதில் உள்ளடங்குகின்றது. முன்யோசனை மிக்க சிந்தனை மற்றும் மனித மூலதனத்தில் உள்வாங்கும் தன்மை மிக்க முதலீடுகள் என்பன மீட்சிப் பாதைக்கு ஆதரவளிக்கும் விடயங்களாகும். தொற்றுநோயில் இருந்து ஒரு பாடத்தை கற்க முடியுமானால் அது மக்களில் முதலீடுகளை மேற்கொள்ளல் என்பதேயாகும். இதன் மூலமாக அல்லலுறும் மக்கள் ஏனையோருக்கு உதவும் நிலைக்கு மாற்றமடைவார்கள். இது முதலீடுகளை மேற்கொள்ள தகுதி மிக்க தெளிவான விடயமாகும்.


தமிழ்நாட்டுத் தொழிற்சாலைகளில் தமிழா்களுக்கே வேலை வழங்க வலியுறுத்தல்- Dinamani தமிழ்நாட்டுத் தொழிற்சாலைகளில் தமிழா்களுக்கே வேலை வழங்க வலியுறுத்தல் By DIN | Published on : 14th February 2020 04:58 AM | அ+அ அ- | எங்களது தினமணி யுடியூப் சேனலில், சமீபத்திய செய்தி மற்றும் நிகழ்வுகளின் வீடியோக்களைப் பார்க்க, சப்ஸ்கிரைப் செய்ய இங்கே கிளிக் செய்யுங்கள்! தமிழ்நாட்டுத் தொழிற்சாலைகளில் தமிழா்களுக்கே வேலை வழங்க வேண்டும் எனத் தமிழ்த் தேசியப் பேரியக்கம் வலியுறுத்தியுள்ளது. இதுகுறித்து பேரியக்கத் தலைவா் பெ. மணியரசன் தெரிவித்திருப்பது: ஸ்ரீபெரும்புதூா் அருகே சியட் டயா் தொழிற்சாலையை முதல்வா் எடப்பாடி பழனிசாமி செவ்வாய்க்கிழமை (பிப்.12) தொடங்கி வைத்துப் பேசும் போது, ஆசியாவிலேயே வெளிநாட்டு முதலீடுகளை அதிகம் ஈா்க்கும் ஆற்றலாகத் தமிழ்நாடு விளங்குகிறது என பெருமைப்பட்டுக் கொண்டாா். ஆனால் வேலைவாய்ப்பு அலுவலகங்களில் பதிவு செய்துவிட்டு, உரிய வேலையில்லாமல் வறுமையில் வாடுவாா் எண்ணிக்கை தமிழ்நாட்டில் ஒரு கோடியை நெருங்கிக் கொண்டிருக்கிறது. ஆந்திரத்தில் 2019, ஜூன் மாதம் புதிதாகப் பொறுப்பேற்ற ஜெகன்மோகன் ரெட்டி அரசு, தனியாா் துறையில் தெலுங்கா்களுக்கு 75 சதவிகித வேலை தர வேண்டும் எனத் தனிச் சட்டம் இயற்றினாா். பக்கத்து மாநிலமான கா்நாடகத்தில் தனியாா் துறையில் கன்னடா்களுக்கு 100 சதவிகிதம் வேலை வழங்க வேண்டும் என கா்நாடக அரசு அமா்த்திய சரோஜினி மகிசி குழு, 1988 -ஆம் ஆண்டிலேயே பரிந்துரை வழங்கியது. அதை செயல்படுத்த 1994- ஆம் ஆண்டிலிருந்து கன்னட வளா்ச்சி ஆணையம் என்ற தனி அமைப்பு உருவாக்கப்பட்டது. அதன்படி, கா்நாடகத்திலுள்ள பன்னாட்டுத் தகவல் தொழில்நுட்ப நிறுவனங்கள் உள்ளிட்ட தனியாா் நிறுவனங்கள், மண்ணின் மைந்தா்களான கன்னடா்களுக்கே பணி வாய்ப்பு வழங்க வேண்டும் என கா்நாடக அரசு அவ்வப்போது அறிவுறுத்தி வந்தது. 2019- ஆம் ஆண்டில் அப்போதைய முதல்வா் சித்தராமையா தனியாா் நிறுவனங்கள் கன்னடா்களுக்கே வேலை அளிக்க வேண்டும் என சட்ட விதிகளைத் திருத்தி வெளியிட்டாா். இப்போது இதை முறைப்படுத்தும் வகையில், தனியாா் துறையில் கன்னடா்களுக்கு 75 சதவிகிதம் கட்டாயம் வேலை வழங்க வேண்டும் என தனிச் சட்டம் இயற்றப்படவுள்ளதாகக் கா்நாடக அரசு அறிவித்துள்ளது. ஆனால், தமிழ்நாட்டில் மண்ணின் மக்களாகிய தமிழா்களுக்குக் குறிப்பிட்ட விகிதம் வேலை தர வேண்டும் என நிபந்தனை விதிக்கும் சட்டமோ அல்லது அரசு ஆணையோ பிறப்பிக்கப்படவில்லை. திருவள்ளூா், கும்மிடிப்பூண்டி, ஸ்ரீபெரும்புதூா் வட்டாரங்களில் குவிந்துள்ள பெருந்தொழிற்சாலைகளில் வட மாநிலங்களைச் சோ்ந்தவா்களே மிக அதிக எண்ணிக்கையில் வேலை பாா்க்கின்றனா். இவற்றில் மொத்தத் தொழிலாளிகள் மற்றும் அலுவலா்களில் பெரும்பான்மையோா் வெளி மாநிலத்தவா்களே. எனவே, மாநில அரசு, மத்திய அரசு, தனியாா் துறைப் பணிகளில் மண்ணின் மக்களுக்கு - முறையே 100 சதவிகிதம், 80 சதவிகிதம் வழங்க வேண்டும் என கா்நாடகம், குஜராத் மற்றும் பல மாநிலங்களில் சட்டங்களும் அரசு ஆணைகளும் இருக்கின்றன. அதுபோல தமிழ்நாட்டிலும் சட்டம் இயற்றி செயல்படுத்த வேண்டும்.


text: மரங்கள் அடர்ந்த நிலப்பகுதி காடு என்று அழைக்கப்படுகிறது. தமிழில் வனம், கானகம், அடவி, புறவு, பொதும்பு போன்ற பல சொற்களால் இது குறிக்கப்படுகிறது. தற்போதைய நிலையில் புவி மேற்பரப்பின் 9.4% அல்லது மொத்த நிலப்பரப்பின் ஏறத்தாழ 30% காடுகளினால் மூடப்பட்டுள்ளது. முன்னர் காடுகள் நிலப்பரப்பின் 50% வரை மூடியிருந்ததாக மதிப்பிட்டுள்ளனர். உலகின் பல பகுதிகளிலுமுள்ள காடுகள் காற்றிலுள்ள கரியமில வாயுவை உட்கொள்கின்றன. உயிர்க்கோளத்தில் முக்கியமான அம்சமாக விளங்கும் காடுகள், பல உயிரினங்களுக்குப் புகலிடமாக விளங்குகின்றன. காடுகள் வெள்ளப்பெருக்கைக் கட்டுப்படுத்துவதுடன் மண் அரிப்பையும் தடுக்கின்றன. காடுகளில் பல வகைகள் உண்டு. காடுகளை, மரங்களை அடிப்படையாகக் கொண்டே வகைப்படுத்துவது வழமை எனினும், காட்டுச் சூழல்மண்டலம், பல்வேறு வகையான விலங்குகள், நுண்ணுயிர்கள் போன்றவற்றையும் உள்ளடக்குகின்றன. அத்துடன், ஆற்றல் சுற்றோட்டம், உணவு வட்டம் போன்ற இயற்பியல் மற்றும் வேதியியல் சார்ந்த செயற்பாடுகளும் இதற்குள் அடங்குவன. சதுப்பு நிலக்காடுகள், பசுமை மாறாக்காடுகள், இலையுதிர் காடுகள், ஊசியிலைக் காடுகளின் சில வகைகளாகும். வெப்பமண்டலக் காடுகள் உலகில் வாழும் 50 சதவீத உயிரினங்களுக்கு உறைவிடமாக விளங்குகின்றன. வரையறை காடு என்று பொதுவாக குறிப்பிட்டாலும், அதற்கு உலகளவில் அங்கீகரிக்கப்பட்ட துல்லியமான வரையறைகள் இல்லை என்றாலும், உலகம் முழுவதும் காடுகளுக்கு 800 க்கும் அதிகமான வரையறைகள் பயன்படுத்தப்படுகின்றன. மரங்கள் இருக்கும் பகுதியை காடு என்று பொதுவாக வரையறுக்கப்பட்டாலும், பல வரையறைகளில் மரங்கள் இல்லாத ஒரு பகுதியாக இருந்தாலும், கடந்த காலத்தில் மரங்கள் இருந்த காரணத்தால், எதிர்காலத்தில் மரங்கள் வளர வாய்ப்பு உள்ள பகுதியாக உள்ளதால், இன்னும் காடாக கருதப்படுகிறது, அல்லது தாவர வகைகளைப் பொருட்படுத்தாமல் சட்டரீதியாக காடு என வகைப்படுத்தப்படுகிறது. பரவலாக காடுக்கான மூன்று வரையறைகள் பயன்பாட்டில் உள்ளன அவை: நிர்வாகம், நில உபயோகம், நிலப்பரப்பு. நிலப்பகுதியின் சட்டபூர்வமான பெயர்கள் நிர்வாக வரையறைகளை அடிப்படையாகக் கொண்டது, பொதுவாக நிலத்தில் வளரும் தாவரங்களுக்கு இதில் சிறிதளவு உறவைக் கொண்டுள்ளன: எந்த விதமான மரங்களும் வளரவில்லை என்றாலும், காடுகளுக்காக சட்டப்பூர்வமாக ஒதுக்கப்பட்ட நிலம் காடு என வரையறுக்கப்படுகிறது. நிலப் பயன்பாட்டு வரையறைகளே நிலப்பகுதிக்கு முதன்மையான நோக்கத்தை அடிப்படையாகக் கொண்டவை. உதாரணமாக, மரங்களை உற்பத்தி செய்வதற்கு முதன்மையாகப் பயன்படுத்தப்படும் எந்த நிலத்தையும் காடு என வரையறுக்கப்படலாம். அத்தகைய நிலப் பயன்பாட்டு வரையறையின் கீழ், வனப்பகுதிக்கு பயன்படுத்தப்படும் ஒரு பகுதி, அல்லது மரங்களை வெட்டுதல், நோய் அல்லது நெருப்பு ஆகியவற்றால் மரங்கள் அழிக்கப்பட்ட பிராந்தியத்தில் உள்ள பகுதிகள் தற்போதைக்கு மரங்கள் இல்லாதபோதும் காடுகள் எனவும் கருதப்படுகின்றன. நிலப்பரப்பு வரையறைகள், நிலத்தில் வளர்ந்து வரும் தாவரங்களின் வகை மற்றும் அடர்த்தியை அடிப்படையாகக் கொண்டு காடுகள் வரையறுக்கப்படுகின்றன. இந்த வரம்புகள் பொதுவாக ஏராளமாக உள்ள மரங்களின் எண்ணிக்கை (அடர்த்தி), மரத்தின் கீழ், மரத்தின் அடித்தண்டுகள் (அடித்தள பகுதி) குறுக்குவெட்டு நிலத்தில் இருக்கும் நிலப் பகுதியும். அத்தகைய நிலப்பரப்பின் வரையறைகள் மற்றும் நிலத்தின் பரப்பளவில் மரங்கள் வளர்ந்து இருந்தால் மட்டுமே காடு என வரையறுக்கப்படும். நிலப் பயன்பாட்டு கையேட்டு வரையறைகளில், காடு மரக்காடு, புன்னிலம் (சவனா) ஆகியவற்றுக்கு இடையில் கணிசமான மாறுபாடுகள் உள்ளன. சில வரையறைகளில், காடுகளின் பரப்பளவில் அதிகப்படியான நெருக்கத்தில் மரங்களை, 60% முதல் 100% வரை உடையதாக இருக்கவேண்டும் எனப்படுகிறது, ஆனால் மரக்காடு, புன்னிலம் போன்றவற்றில் குறைந்த நெருக்கத்தில் மரங்கள் பரவி இருக்கலாம் எனப்படுகிறது. மற்ற வரையறைகளில் புன்னிலத்தை ஒரு தனி வகைக் காடு என கருதுகின்றனர், இந்த நிலப்பரப்பில் 10% க்கும் மேலாக மரங்கள் கொண்ட புல்வெளிகளுடன் கூடிய அனைத்து பகுதிகளும் அடங்கும். மரங்கள் சூழ்ந்து உள்ள சில நிலப்பகுதிகள் சட்டப்பூர்வமாக விவசாய நிலமாகவும் வரையறுக்கப்பட்டுள்ளது, எ. கா. ஆஸ்திரியா வனச் சட்டத்தில், கிறிஸ்துமஸ் மரங்கள் மற்றும் ஒரு குறிப்பிட்ட உயரத்திற்குக் கீழே மரங்கள் வளரும் போது நோர்வே தளிர் தோட்டங்கள் என்று வறையரைக்கப்படுகின்றன. பரிணாமம் புவியின் முதல் அறியப்பட்ட காடுகள் லேட் டேவோனியன் (ஏறக்குறைய 380 மில்லியன் ஆண்டுகளுக்கு முன்பு), ஆர்க்கியாபோடெரிஸின் பரிணாம வளர்ச்சியில் தோன்றின. ஆர்க்கியாபோட்டரிஸ் என்பது ஒரு தாவரமாகும், இது மரம் போன்றது மற்றும் பேரணி போன்றது, இதன் உயரம் 10 மீட்டர் (33 அடி) ஆகும். ஆர்சாயோப்ட்டரிஸ் நிலநடுக்கோட்டிலிருந்து விரைவில் உலகெங்கும் பரவியது. ஆர்கோபொப்டிரிஸ் முதன்மையான காடுகளை உருவாக்கியது, மற்றும் அதன் வேர்கள் மண்ணில் இறங்கி வளர்ந்து அதன் மூலம் மண்ணில் முதல் நிழலை உருவாக்கியது. ஆர்சாயோப்ட்டரிசின் சிதைந்த பாகங்கள், அதன் வனப்பகுதிக்குள் விழுந்தன. வீழ்ச்சியுற்ற பாகங்கள், அங்கிருந்த நிழல், மண்ணில் ஏற்பட்ட கரிமச் சிதைவு போன்றவற்றால் முதல் காடு உருவானது. சிதைந்த கரிம பொருள் நன்னீர் சூழலை மாற்றியது, அதனால் குறைத்து மீன்களுக்கான உணவை அளித்தன. இதனால் நன்னீர் மீன் வளர்ச்சி மேம்பட்டத். சூழலியல் பூமியின் உயிர்க்கோளத்தின் மொத்த முதன்மை உற்பத்தித்திறனில் 75% காடுகள் கொண்டிருக்கின்றன, மற்றும் பூமியின் மொத்த உயிரினத்தொகுதியில் 80% ஐ கொண்டிருக்கின்றன. மரங்கள் வளர்ப்பதற்கு தேவையான அனைத்து பகுதிகளிலும் வன சூழலமைப்புகள் காணப்படுகின்றன, காடுகளில் உள்ள மரங்களின் வளர்ச்சியானது காட்டுத்தீ போன்ற இயற்கைக் காரணங்களைத் தவிர, மனிதத் தலையீடுகளாளேயே அதன் சூழலியல் பெரும்பாலும் மாற்றப்படுகிறது. நிலநடுக்கோட்டின் 10 ° வடக்கு மற்றும் தெற்கு நிலப்பரப்புகளில் பெரும்பாலும் வெப்பமண்டல மழைக்காடுகளாக உள்ளன, 53 ° N மற்றும் 67 ° N க்கு இடையே உள்ள நிலப்பரப்புகள் தைகா காடுகளைக் கொண்டுள்ளன. ஒரு பொது விதியாக, காடுகளில் பூக்குந் தாவரங்களே ஆதிக்கம் செலுத்துகின்றன மேலும் வித்துமூடியிலிகளே மிகுதியாகவும் உள்ளன, இருப்பினும் விதிவிலக்குகள் உள்ளன. வனப்பகுதிகளில் சில நேரங்களில் ஒரு சிறிய பரப்பளவில் பல மர இனங்களைக் கொண்டதாக உள்ளன (வெப்பமண்டல மழை மற்றும் மிதமான இலையுதிர் காடுகள் போன்றவை), அல்லது சில இடங்களில் பெரிய பரப்பளவில் சிலவகை மர இனங்களைக் கொண்டதாக (எ.கா., தைகா மற்றும் மான்ட்டேன் காடுகள்) உள்ளன. வனப்பகுதியில் பெரும்பாலும் பல்வேறு விலங்கு மற்றும் தாவர இனங்கள் என உயிரினத்தொகுதி நிறைந்தவையாக பிற நிலப் பகுதிகளுடன் ஒப்பிடும்போது உள்ளன. அமைப்பு காடுகள் பல்வேறு தளங்களால் ஆன அமைப்புக் கொண்டவை. இவற்றில் மரங்களின் மேல் பகுதிகளால் ஆன மேல்தளமும், உயரம் குறைந்த தாவரங்களினால் ஆன கீழ்த்தளமும் அடங்கும். சிக்கல்தன்மை கூடிய காடுகளில் ஐந்து தளங்கள்வரை இருக்கும். மிகவும் உயரத்தில் உள்ள மேல்தளம் உயர் மரங்களின் மேற்பகுதிகளால் ஆனது. அதற்குச் சற்றுக் கீழுள்ள தளம் நடுத்தர உயரம் கொண்ட சிறு மரங்களால் ஆனது. அதற்கு அடுத்த தளம் உயரம் குறைவான குறு மரங்களினால் அமையப் பெற்றது. மேலிருந்து நான்காவது நிலையில் உள்ள தளம் செடிவகைகளைக் கொண்டிருக்கும். ஐந்தாவதான நிலத்தளம் புல், பூண்டுகளினால் ஆனது. நான்காவது, ஐந்தாவது தளங்கள் முறையே செடித்தளம், பூண்டுத்தளம் எனவும் குறிப்பிடப்படுவதுண்டு. சில வேளைகளில் நில மட்டத்தில் பாசிகளைக் கொண்ட ஒரு தளமும் இருப்பதுண்டு. வளம் மிகுந்த நிலப்பகுதிகளில் அமைந்த பெருங்காடுகளிலேயே ஐந்து தளங்களைத் தெளிவாகக் காண முடியும். வளம் குறைந்த பகுதிக் காடுகளில் பெரும்பாலும் மேல்தளம், கீழ்த்தளம், நிலத்தளம் என மூன்று தளங்களையே இனங்காண முடியும். வளமற்ற வரண்ட பகுதிகளில் உள்ள காடுகள் சிலவற்றில் தளங்களைத் தெளிவாக இனங்கண்டுகொள்ள முடியாத வகையில் இடைப்பட்ட நிலைகளிலும் தாவரங்கள் இருப்பதைக் காணலாம். பரம்பல் மரங்கள் வளர்வதற்கு உகந்த எல்லாப் பகுதிகளிலும் காடுகளைக் காண முடியும். அடிக்கடி தீப்பிடிக்கும் வாய்ப்புள்ள இடங்களையும், மனித நடவடிக்கைகளினால் மாற்றங்களுக்கு உள்ளான சூழல் கொண்ட இடங்களையும், வேறுவகையில் பாதிப்புகளுக்கு உள்ளான இடங்களையும் தவிர்த்து, மரம் வளர் எல்லைக்கோட்டுக்கு உட்பட்ட எல்லா உயரங்களிலும் காடுகள் உள்ளன. 10° வடக்கில் உள்ள குறுக்குக் கோட்டுக்கும், புவிமையக் கோட்டுக்கும் இடைப்பட்ட பகுதியில் உள்ள காடுகள் பெரும்பாலும் வெப்பவலய மழைக்காடுகளும், 53° வடக்கு 67° வடக்கு ஆகிய குறுக்குக் கோடுகளுக்கு இடைப்பட்ட பகுதிகளில் அமைந்துள்ள காடுகள் வடதுருவப்புலக் காடுகளும் ஆகும். பொது விதியாகப் பூக்கும் தாவர வகைகளைக் கொண்ட அகன்ற இலைக் காடுகளில், வித்துமூடியிலித் தாவர வகைகளைக் கொண்ட ஊசியிலைக் காடுகளில் இருப்பதிலும் பார்க்கக் கூடுதலான இனங்களைக் காணமுடியும். எனினும் இதற்கு விதிவிலக்குகளும் உள்ளன. வகைப்பாடு காடுகளைப் பல்வேறு வழிகளில் வகைப்பாடு செய்துள்ளனர். அவற்றுள் ஒன்று காடுகள் அமைந்துள்ள உயிர்ச்சூழலை அடிப்படையாகக் கொண்டது. இந்த் வகைப்பாட்டில் அக் காடுகளில் உள்ள முதன்மையான தாவர வகைகளின் இலைகளின் இருப்பு நிலையும் (பசுமையிலைத் தாவரம், இலையுதிர் தாவரம்) கவனத்தில் கொள்ளப்படுகிறது. இன்னொரு முறையிலான வகைப்பாடு காட்டிலுள்ள முதன்மை இனங்கள் அகன்ற இலைத் தாவரங்களா, ஊசியிலைத் தாவரங்களா என்பதை அடிப்படையாகக் கொண்டது. பலரும் பல்வேறு வகைப்பாட்டு முறைகளை முன்மொழிந்திருந்தாலும், எல்லோரும் ஏற்றுக்கொள்ளக்கூடியதாக எதுவும் அமையவில்லை. ஐக்கிய நாடுகள் சூழல் திட்டம், உலகக் காப்புக் கண்காணிப்பு மையம் என்பன இணைந்து உருவாக்கிய வகைப்பாடு பிற வகைப்பாடுகளை எளிமையாக்கி உருவாக்கியது ஆகும். இந்த முறை உலகின் காடுகளை 26 முதன்மை வகைகளாக வகைப்படுத்துகிறது. இது, காலநிலை வலயங்களையும், மரங்களின் வகைகளையும் கருத்தில் கொள்கிறது. இந்த 26 வகைகளையும், 6 பெரும் பிரிவுகளாக வகைப்படுத்தலாம். அவை: மிதவெப்ப மண்டல ஊசியிலைக் காடுகள், மிதவெப்ப மண்டல அகண்ற இலை மற்றும் கலப்புக் காடுகள், பசுமை மாறா காடுகள், இலையுதிர் காடுகள், அடர்த்தியற்ற காடுகள் மற்றும் புல் வெளிகள், வளர்ப்புக் காடுகள். என்பன. மேலும் பார்க்க மழைக்காடு சதுப்பு நிலக்காடு மேற்கோள்கள் வெளி இணைப்புகள் Forests in danger Intact Forests with maps and reports Global Forest Resources Assessment 2005 by the Food and Agriculture Organization CoolForests.org – Conservation Cools the Planet Google – public data "Forest area (sq. km)" சூழல் மண்டலம்


July 29, 2021 3:37:29 pm Pandian Stores Serial Today Episode Update : பிரசாந்த் வீட்டிற்கு வந்து பேசிவிட்டு போன பிறகு கண்ணன் ஐஸ்வர்யாவுக்கு என்ன ஐஸ்சு இன்னும் ஒரு வாரத்துல கல்யாணமாமே என்று கேட்க, நான் பிரசாந்த் கிட்ட நம்ம லவ் பண்ற விஷயம் பற்றி சொன்னேன். அவன் புரிஞ்சுக்கிட்டு கல்யாணத்தை நிறுத்துவான்னு. ஆனா இப்படி பண்ணிட்டான் என ஐஸ்வர்யா சொல்கிறாள். அப்போது அங்கு வரும் பிரசாந்த், போனை வாங்கி எப்படி இருக்கீங்க கண்ணன் சார். நான் இவளோட நிச்சயம் பண்ணி வைப்பேன். நீங்க லவ் பண்றேன் சொன்னா விட்டுட்டு போவேனா என சொல்லி போனை கட் பண்ணுகிறான். அதன்பிறகு ஐஸ்வர்யாவிடம் உனக்கு என்ன பெரிய அழகின்னு நினைப்பா. எனக்கு வேணும்னு நினைச்சா வேணும். உனக்கு வேணுமா, வேணாமா என்பது பற்றிலாம் எனக்கு கவலை இல்லை. இதுதான் அவன்கிட்ட நீ பேசுற கடைசியா இருக்கணும் என சொல்லிவிட்டு போகிறான் இதற்கிடையே இன்னைக்கு எப்படியாவது வீட்ல இதைப்பற்றி பேசிடனும் என கண்ணன் யோசித்துக்கொண்டிருக்க அப்போது ஜீவா, கதிர், மீனா மூவரும் பிரசாந்த் கல்யாணம் குறித்து பேசி கொண்டிருக்கிறான். இதனால் கடுப்பாகும் கண்ணன், அங்கிருந்து சென்று விடுகிறான். அதன்பிறகு தனம் முல்லை மூர்த்தி வரும் கண்ணனிடம் என்னாச்சு என்று கேட்க, என்னடா பணம் எதுவும் வேணுமா என மூர்த்தி கேட்கிறான். அப்போது தனத்திடம் அவன் உண்மையை சொல்ல வரும்போது, தனம் அம்மா இப்பவும் உனக்கு மத்தவங்களை பற்றி தான் கவலை. இங்க யாரும் சின்ன பிள்ளை இல்லை என சத்தம் போடுகிறாள். அதனால் கண்ணன் எதுவும் சொல்லாமல் அங்கிருந்து சென்று விடுகிறான். இதற்கிடையே பிரசாந்துடன் இன்றே மதுரை கிளம்பி செல்வதை அறிந்து அதாச்சியடையும் ஐஸ்வர்யா இது குறித்து கண்ணனிடம் கூறுகிறான், அவன் நம்ம நினைச்ச மாதிரி இல்லை ரொம்ப பயங்கரமானவனா இருக்கான். இன்னைக்கே நாங்க மதுரை கிளம்பி போறேன். ஏதாவது பண்ணு மாமா ப்ளிஸ் என சொல்கிறாள். அப்போது கஸ்தூரி வருவதை பார்த்து போனை கட் பண்ணி விடுகிறாள். அங்கு வரும் கஸ்தூரி, அவளிடம் போனை பிடுங்கி, போய் மதுரைக்கு கிளம்புடி என சொல்ல அத்துடன் முடிகிறது இன்றைய எபிசோடு.


அருட்பிரசாதம் தந்து காத்து வருகின்றார். தென்கிழக்கு ஆசியாவில் பினாங்கில்தான் முதல் தண்டாயுதபாணி கோவில் அமைந்ததாக சிறப்பித்துச் சொல்லப்படுகிறது.


text: * மனிதர்கள் செய்யும் பல தவறுகளுக்கு ஆசையே அடிப்படையாக இருக்கிறது. ஆசையினால் ஒன்றை அடைய விரும்புகிறோம். அதனை அடைவதற்காக சிலர் தர்ம வழியிலிருந்து விடுபட்டு, அதர்ம வழியைக்கடைப்பிடிக்கிறார்கள். எப்படியாவது ஆசையை நிறைவேற்றிவிட வேண்டும் என்ற உந்துதலே தவறுகளுக்கு காரணமாகிறது. எனவே, ஆசையை விட்டொழிக்க வேண்டும். *அக்னியில் நெய்யை விடும்போது, அது மேலும் பெரிதாகிக் கொண்டுதான் போகிறதே தவிர அணைந்து விடுவதில்லை. அதைப்போலவே ஒரு ஆசை நிறைவேறும்போது, அடுத்த ஆசையை நிறைவேற்ற வேண்டும் என்ற எண்ணம்தான் வருகிறது. நாமாக நிறுத்திக் கொள்ளும்வரையில் ஆசைகள் வந்து கொண்டேதான் இருக்கும். ஆசையில் இருந்து விடுபட மனதை இறைவனிடம் வைக்க வேண்டும். * ஆசைகள் மனிதர்களை பாவச்செயல்களில் ஈடுபடுத்தும் சக்தியாக இருக்கிறது. மனதில் இருக்கும் ஆசைகள் கூடிக் கொண்டேதான் இருக்கிறதே தவிர குறைவதில்லை. இதனால் இன்பத்தை காட்டிலும், துன்பமே அதிகமாக இருக்கிறது. எனவே, ஆசைக்கு தடுப்பு போட வேண்டியது அவசியம். *ஆசைகளை உலகிற்கு பயன்படுவதாகவும், உங்களுக்கு ஆத்மார்த்தமாக பலன் தருவதாகவும் மாற்றிக்கொள்ளுங்கள். இத்தகைய ஆசையில் ஈடுபாடு காட்டுங்கள். அதனை நிறைவேற்ற முனைப்புடன் செயலாற்றுங்கள். இவ்வாறு தொடர்ந்து செயல்பட்டுக் கொண்டிருக்கும்போது, மாயையான ஆசைகள் எல்லாம் உங்களை விட்டு விலகிவிடும். பாவங்களும் குறைந்து, புண்ணியம் கிடைக்கும்


கொரோனா அச்சுறுத்தல் விலக்கிக் கொள்ளபடும் வரை தினசரி செய்தித்தாள் வெளிவர தடை விதிக்க கோரிய மனுவை தள்ளுபடி செய்து சென்னை உயர்நீதிமன்றம் உத்தரவிட்டுள்ளது. இதுதொடர்பாக சென்னையை சேர்ந்த கணேசன் உயர்நீதிமன்றத்தில் தாக்கல் செய்த மனுவில், தற்பொழுது நாடுமுழுவதும் கொரோனா அச்சுறுத்தல் அதிக அளவில் உள்ளதாகவும். இதனையடுத்து ஊரடங்கு உத்தரவை மத்திய அரசு பிறப்பித்துள்ளது. தற்போதைய நிலையில் தினசரி செய்தித்தாள் மூலம் இந்த வைரஸ் பரவ வாய்ப்புள்ளது. மேலும் ஊரடங்கு தடை உத்தரவு காலத்தில் செய்தித்தாள் வெளிவர விலக்கு அளித்து மத்திய அரசு பிறப்பித்த உத்தரவிற்கு தடை விதிக்க வேண்டும். கொரோனா அச்சுறுத்தல் விலக்கி கொள்ளும் வரை தமிழகத்தில் அனைத்து வரை செய்தித்தாள்கள் வெளிவர தடை விதிக்க செய்தி நிறுவனங்களுக்கு உத்தரவிட வேண்டும். ஊரடங்கு காலத்தில் செய்தித்தாள் நிறுவனங்கள் இணையத்தளங்கள் இணையத்தள மூலமாக செய்திகளை வெளியிட உத்தரவிட வேண்டும் என கோரியிருந்தார். இந்த வழக்கு உயர் நீதிமன்ற நீதிபதிகள் கிருபாகரன் மற்றும் ஹேமலதா ஆகியோர் அடங்கிய அமர்வு விசாரித்தது. மனுதாரர் தரப்பில் ஆஜராகியிருந்த மூத்த வழக்கறிஞர் ரமேஷ் செய்தித்தாள் மூலம் கொரோனா வைரஸ் பரவ வாய்ப்புள்ளாதல் இதற்கு தடை விதிக்க வேண்டும் என வாதிட்டார். அரசு தரப்பில் ஆஜராகியிருந்த அரசின் கூடுதல் தலைமை வழக்கறிஞர் அரவிந்த் பாண்டியன், ஆரம்பகட்ட ஆய்வுகளில் மனுதார் கூறுவது போல் செய்தித்தாள் கொரோனா பரவுதான குற்றச்சாட்டு எந்த ஆதாரமும் இல்லை என தெரிவித்தார். அப்போது குறுக்கிட்ட நீதிபதிகள், நீதிமன்ற வழக்கு கோப்புகள் அனைத்தும் காகிதத்தில் தான் உள்ளது. பணமும் காகிதம் தான் அதனை அனைத்து மக்களும் பயன்படுத்தி வருகின்றனர். மேலும், எந்த வகையிலும் கொரோனா பரவலாம். காகிதத்தின் மூலம் பரவுகிறது என்பதற்கு எந்த ஆதாரம் இல்லை என தெரிவித்தனர். இதனையடுத்து, உத்தரவிட்ட நீதிபதிகள் மனுதாரர் கூறியது போல் கொரோனா வைரஸ் காகிதத்தின் மூலம் பரவுவதாக எந்த விதமான ஆதாரங்களும் இல்லை. எனவே செய்தித்தாள் வெளிவர தடை விதிக்கக் கோரிய மனுவை ஏற்க முடியாது. மேலும், மத்திய அரசு அளித்த விலக்கிற்கு தடை விதிக்க மறுத்த நீதிபதிகள் மனுவை தள்ளுபடி செய்து உத்தரவிட்டனர்.


text: கிருஷ்ணன்-பஞ்சு டி. ஆர். ராமண்ணா எஸ்.பாலசந்தர் பி. ஆர். பந்துலு ப. நீலகண்டன் எம். ஏ. திருமுகம் கே. சங்கர் ஸ்ரீதர் ஏ. பி. நாகராசன் ஏ. சி. திருலோகச்சந்தர் கே. எஸ். கோபாலகிருஷ்ணன் முக்தா சீனிவாசன் பி. மாதவன் கே. விசயன் வியட்நாம் வீடு சுந்தரம் எம். ஜி. ஆர் கே. பாலசந்தர் பாரதிராஜா மணிரத்னம் பி. வாசு சந்தான பாரதி ஆர். பி. உதயகுமார் ராஜ்கபூர் சங்கர் கமலஹாசன் சேரன் பாலுமகேந்திரா சிங்கீதம் சீனிவாஸராவ் செல்வராகவன் எஸ். பி. முத்துராமன் மகேந்திரன் பாலா பாக்கியராஜ் தரணி ஆர்.வி. உதயகுமார் பாண்டியராஜன் பாலாஜி சக்திவேல் கௌதம் மேனன் ஆர். கே. செல்வமணி அமீர் சுசி.கணேசன் சுந்தர்.சி கே.எஸ்.ரவிகுமார் விக்ரமன் எஸ். ஜே. சூர்யா லிங்குசாமி லியாகத் அலிகான் பார்த்திபன் தங்கர் பச்சான் அகத்தியன் ஞான ராஜசேகரன் பி.லெனின் விசு மிஷ்கின் அழகம்பெருமாள் தமிழ்த் திரைப்பட இயக்குநர்கள்


9/11 தாக்குதல் நடந்து இன்றுடன் 10 வருடம்... | என் கண்ணில்... 9/11 தாக்குதல் நடந்து இன்றுடன் 10 வருடம்... செப்டம்பர் தாக்குதல் நடைபெற்று இன்றுடன் பத்துவருடங்களாகின்றன. அமெரிக்காவின் இரட்டைக் கோபுரங்கள் மீதான தாக்குதலின் பின்பு இந்த உலகின் போக்குகள் வெகுவாக மாற்றம் கண்டுள்ளன. உண்மையில் Sep/11 இன் சூத்திரதாரி உஸாமா பின் லாதின்தானா? இல்லையா? என்பது குறித்தெல்லாம் இன்னும் வாதப் பிரதி வாதங்கள் சூடுபிடித்துச் செல்கின்றன. “ Sep/11 தாக்குதலும் விரிந்துசெல்லும் அமெரிக்க போர் பட்டியலும்” என்ற எனது ஆக்கத்தை வெகு சீக்கிரத்தில் எதிர்பாருங்கள்... Posted by Aalif Ali at 6:03 AM ஆம சார் இன்னைக்கு தானே 11 September, 2011 07:40


text: முன்கழுத்துக் கழலை அல்லது கண்டக்கழலை (Goitre) என்பது தைராய்டு சுரப்பி பெரிதாவதால் கழுத்தில் தொண்டைப் பகுதிக்குக் கீழே ஏற்படும் வீக்கமாகும்.. இது பெரும்பாலும் அயோடின் குறைபாட்டின் விளைவாகவே ஏற்படுகிறது. சில வேளைகளில் உணவுப் பழக்கவழக்கங்கள் காரணமாகவும் சிலரிடையே தோன்றுவதாகவும் அறியப்பட்டுள்ளது. தைராய்டு சுரப்பி சரியாக வேலை செய்யாததால் முன்கழுத்துக் கழலை உருவாகிறது. உலக அளவில் 90% முன்கழுத்துக் கழலை நோய்கள் அயோடின் குறைபாட்டால் ஏற்படுகிறது. அவை பெரும்பாலும் தீங்கற்ற கட்டிகளாகவே உள்ளன. முன்கழுத்துக் கழலை நோயின் அறிகுறிகள் தைராய்டு சுரப்புக் குறை மற்றும் அதிதைராய்டியம் ஆகியவற்றின் காரணமாக முன்கழுத்துக் கழலை நோயின் அறிகுறிகள் தோன்றுகின்றன. அதிதைராய்டியம் காரணமாக அட்ரீனல்வினையிய செயல்பாடுகளான: இதயத் துடிப்பு மிகைப்பு, மிகுதியான நெஞ்சுத்துடிப்பு (palpitations), பதற்றம் (nervousness), உடல் நடுக்கம் (tremor), உயர்த்தப்பட்ட குருதி அழுத்தம் மற்றும் சுற்று சூழலால் ஏற்படும் வெப்பத்தை தாங்க முடியாமல் போவது (heat intolerance) ஆகியவை உண்டாகும். அதியவளர்சிதைமாற்றம் (hypermetabolism), அதிகப்படியான தைராய்டு இயக்குநீர் சுரப்பு, அதிக ஆக்சிசன் நுகர்வு, புரத வளர்சிதையில் ஏற்படும் மாற்றங்கள், இயல்புக்கு மீறிக் கண்விழி பிதுங்கியிருத்தல் (exophthalmos) ஆகிய அறிகுறிகள் மூலமாகவும் முன்கழுத்துக் கழலை நோயின் அறிகுறிகள் தென்படுகின்றன. தைராய்டு சுரப்புக் குறைவால் பசியில்லாவிட்டாலும் உடல் எடை அதிகரிக்கிறது, மலச்சிக்கல், சோம்பல் மற்றும் குளிர் தாங்க இயலாமை (cold intolerance) ஆகிய அறிகுறிகளும் காணப்படுகிறது. சுரப்பி வீக்கமடைதல் குறைந்த அயோடின் மட்டத்தில் றைஅயடோதைரோனின்(Triodothyronin) மற்றும் ரெட்ராஅயடோதைரோனின்(Tetreiodothyronin) குறைவடைகின்றன. இதனால் அசினர் கலங்கள்(Acini Cell) தைராயிட்டு சுரப்பியிலிருந்து வீக்கமடையத் தொடங்குகின்றன. முன் கழுத்துக் கழலை ஏற்படக் காரணங்கள் உலக அளவில், முன் கழுத்துக் கழலை ஏற்பட அயோடின் குறைபாடே காரணமாகும். அயோடின் கலந்த உப்பு பயன்படுத்தாத நாடுகளில் இந் நோய் அதிகமாக உள்ளதாகக் கண்டறியப்பட்டுள்ளது. செலீனியம் குறைவாலும் இந் நோய் ஏற்பட வாய்ப்புள்ளது. அயோடின் கலந்த உப்பை பயன்படுத்தும் நாடுகளில் காசிமோடோவின் தைராய்டழற்சி (Hashimoto's thyroiditis) என்ற நோய் உண்டாகிறது. சயனைடு விசத்தாலும் முன் கழுத்துக் கழலை ஏற்படுகிறது. வெப்ப மண்டல நாடுகளில் சயனைடு அதிகமுள்ள மரவள்ளி கிழங்கை அதிகம் உண்ணும் நாடுகளில், இந் நோய் அதிகம் காணப்படுகிறது. குறை தைராய்டு, அயோடின் குறைபாடு, தைராய்டு வீக்க நோய்க் காரணி (Goitrogen), கபச்சுரப்பி நோய் (Pituitary disease), கிரேவின் நோய் (Graves' disease), தைராய்டு புற்று நோய் ஆகியவையும் முன் கழுத்துக் கழலையுடன் தொடர்புடைய சில நோய்கள் ஆகும். அயோடின் பற்றாக்குறை காரணமாகவே பொதுவாகக் கண்டக் கழலை ஏற்படுகின்றது.ஆயினும் அயோடின் குறைபாடு இல்லாத வேளையிலும் உணவில் கழலையைத் தோற்றுவிக்கும் கூறுகள் (Goitrogenic substances) உள்ளெடுக்கப்படும் போது சிலருக்கு கண்டக் கழலை ஏற்படுகின்றது. கழலையைத் தோற்றுவிக்கும் கூறுகள் சில தாவர உணவு வர்க்கங்களில் காணப்படும் எதிர்ப் போசனைக் கூறுகள்(Anti nutritional Factors) கழலையைத் தோற்றுவிக்கின்றன. எ.கா: தயோசயனைட்டு(Thiocyanate): மரவள்ளி, கோவா, பூக்கோவா, முள்ளங்கி என்பவற்றில் தயோசயனைட்டு அதிக அளவில் காணப்படுகின்றது. பேர்க்குளோரேட்டு(Perchlorate): கரட், கடுகு என்பவற்றில் பேர்க்குளோரேட்டு அதிக அளவில் காணப்படுகின்றது. தயோயூரியா(Thiourea): தயோயுரசில்(Thiouracil): கோயிற்றின்(Goitrin) புற அமைப்பியல் முன் கழுத்துக் கழலைகள் வளர்ச்சி வீதம் அல்லது வளர்ச்சியின் அளவைப் பொறுத்து, அவை வகைப்படுத்தப்படுகின்றன. வளர்ச்சி வீதம் ஒரு கணுவுள்ள முன் கழுத்துக் கழலை: பல கணுக்களுள்ள முன் கழுத்துக் கழலை;பரவலான முன் கழுத்துக் கழலை:''' மிகைப்பெருக்கம் காரணமாக உருவாகிறது. அளவு வகை I (அழுத்தச்சோதனை முன் கழுத்துக் கழலை (palpation goitre)): பொதுவாகத் தெரிவதில்லை, ஆனால் அழுத்தச்சோதனை மூலமே கண்டறிய முடியும். வகை II: தொட்டு உணரக்கூடிய முன் கழுத்துக் கழலையாக இருக்கும், எளிதில் கண்டறியலாம். வகை III: மிகப் பெரிய முன் கழுத்துக் கழலை, அழுத்திய இடம் அமுக்கப்பட்டிருக்கும். முன் கழுத்துக் கழலை நோயின் அறிகுறிகள் கழுத்தின் கீழ் பகுதியில் கண்ணுக்குத் தெரியுமாறு வீக்கம் இருக்கும். தொண்டைப் பகுதியில் இறுக்கமாக உணருதல் இருமல் குரலில் மாற்றம் உணவை விழுங்குவதில் சிரமம் மூச்சு விடுவதில் சிரமம் சிகிச்சை முன் கழுத்துக் கழலை ஏற்படும் காரணத்தைப் பொறுத்து சிகிச்சை முறை மாறுபடுகிறது. தைராய்டு இயக்குநீர் (thyroid hormone) அதிகமாக சுரக்கும் பட்சத்தில் அவற்றை சுருக்க கதிரியக்க அயோடின் (radioactive iodine) பயன்படுத்தப்படுகிறது. முன் கழுத்துக் கழலை அயோடின் குறைபாட்டால் ஏற்பட்டால் லுகோலின் அயோடின் (Lugol's Iodine) அல்லது பொட்டாசியம் அயோடைடு கரைசல் ஆகியவை குறைந்த அளவில் மருந்தாக வழங்கப்படும். தைராய்டு சுரப்பியின் செயல்பாடு குறைவால் முன் கழுத்துக் கழலை ஏற்பட்டால், அவற்றை தூண்டும் உணவுகள் வழங்கப்படும். மிகவும் முடியாத நோயாளிகளின் தைராய்டு சுரப்பி முழுமையாகவோ அல்லது பகுதியாகவோ நீக்கப்படும். மேற்கோள்கள் வெளி இணைப்புகள் தேசிய நலவாழ்வுப் பணிகள், ஐக்கிய இராச்சியம் THYROID-DISEASE.ORG.UK (ஆங்கிலம்) நாளமில்லாச்சுரப்பியியல் ஊட்டக்குறைபாடு


‘முன்னைய ஆண்டுகளைவிட இந்த ஆண்டு நல்ல மழை பெய்துள்ளது’


கோலாலம்பூர் ஆக 6 கோவிட் 19 தொற்றின் லிருந்து நம்மை மட்டுமின்றி நாட்டை காப்பாற்றுவோம் தடுப்பூசி மிக அவசியம் என கெராக்கான் உதவித் தொகை பல்ஜிட் சிங் வலியுறுத்தினார். இந்த கொடிய தொட்டிலில் இருந்து விடுபட தற்போது அதிகமான மக்கள் தடுப்பூசிகளை செலுத்தி கொள்ள முன் வந்துள்ளதாக அவர் சுட்டிக்காட்டினார். தினசரி அதிகரித்துவரும் இந்த தொற்றை கட்டுப்படுத்த தடுப்பூசி தான் சிறந்த வழி என்பதை மக்கள் உணர வேண்டும் என்றார் அவர். நாட்டில் இந்த தொற்று அதிகரிப்பிற்கு பெரிக்காத்தான் நேஷனல் அரசாங்கத்தை குறை கூறி வரும் தரப்பினரை அவர் சாடினார். இது ஒரு கொடிய தொற்றாகும். தடுப்பூசி மற்றும் அரசாங்கம் நிர்ணயித்துள்ள எஸ்ஓபி விதிமுறைகளை கடைப்பிடிப்பதன் மூலமே இதனை கட்டுப்படுத்த முடியும் என அவர் குறிப்பிட்டார். இந்த கொடிய தொற்றை ஒழித்தால் மட்டுமே நாம் வழக்கமான வாழ்க்கை முறைக்கு திரும்ப முடியும். இதற்கு ஒரே வழி தடுப்பூசி தான் என்பதை நாம் உணர வேண்டும். அதேவேளையில் இந்த தொற்றை கட்டுப்படுத்த பிரதமர் டான்ஸ்ரீ முஹிடின் யாசின் தலைமையிலான பெரிக்காத்தான் நேஷனல் அரசாங்கத்தின் போராட்டத்திற்கு நாம் அனைவரும் துணை நிற்க வேண்டும் என பல்ஜிட் வலியுறுத்தினார்.


10 டைரான் லூ பந்துகையாளி பின்காவல் அமெரிக்கா 1.83 79 நெப்ராஸ்கா 23 (1998)


text: அ ஆ இ ஈ உ ஊ எ ஏ ஐ ஒ ஓ க ச ட த ந ப ம ய ர ல வ ஹ ஸ ஜ See also: கொடிகள் காட்சியகம், கொடிகளின் பட்டியல், தேசியக் கொடி அ ஆ இ ஈ உ ஊ எ ஏ ஐ ஒ ஓ க ச ட த ந ப ம ய ர ல வ ஹ ஸ ஜ தேசியக் கொடிகள் நாடுகள் தொடர்பான பட்டியல்கள்


text: சென்னை: கிறிஸ்து பிறப்பான இன்றைய தினம் உலகம் முழுவதும் கிறிஸ்துமஸ் ஆக கொண்டாடப்படுகிறது. இதனைமுன்னிட்டு பல்வேறு நாட்டு தலைவர்களும் மக்களுக்கு கிறிஸ்துமஸ் வாழ்த்துக்களை தெரிவித்துக் கொண்டனர். பெத்தலேகமில் சிறப்பு பிரார்த்தனை நடைபெற்றது. அதே போல் வாடிகன் நகரில் குழுமியிருந்த பொதுமக்களுக்கு வாழ்த்துக்களை பகிர்ந்து கொண்ட போப் 16 ஆம் பெனடிக்ட் கிறிஸ்துமஸ் நற்செய்தியை வழங்கினார். மேலும் தமிழகத்தி்ல் பெரிய நகரங்களான சென்னை, மதுரை கோவை உட்பட பல்வேறு நகரங்கள் மட்டுமல்லாது அனைத்து நகரங்களிலும் உள்ள தேவாலயங்களில் நடைபெற்ற நள்ளிரவு பிரார்த்தனையில் ஈடுபட்டு மக்கள் கிறிஸ்துமஸ் தினத்தை உற்சாகமாக கொண்டாடி வருகின்றனர்.


text: இலங்கையில் நடைபெற்றுவரும் பொருளாதார நெருக்கடி மற்றும் அரசியல் ஸ்திரமின்மை காரணமாக தமிழகத்தில் இருந்து நிரந்தரமாக இலங்கைக்கு செல்லவிருந்த பல அகதிகள் காலவரையின்றி காத்திருக்கும் சூழலுக்கு தள்ளப்பட்டுள்ளதாகவும், ஒருசிலர் இனி இலங்கைக்கு செல்வதை நினைத்துக்கூட பார்க்கவிரும்பவில்லை என்றும் தெரிவிக்கின்றனர். கொரோனா காரணமாக மூன்று ஆண்டுகளாக ஏற்கனவே தடைப்பட்டிருந்த பயணம் தற்போது இலங்கையின் உள்நாட்டுப் பிரச்னை காரணமாக மீண்டும் தடைப்பட்டுள்ளது குறிப்பிடத்தக்கது. 1980களில் தொடங்கி பல்வேறு காலகட்டங்களில் இலங்கையில் நடைபெற்ற உள்நாட்டு போர் காரணமாக பல்லாயிரக்கணக்கில் இலங்கை தமிழர்கள் தமிழகம் வந்தவண்ணம் இருந்தனர். இந்நிலையில் 2009ல் போர் முடிவுற்றதால், தங்களது தாயகத்திற்கு செல்ல பலரும் ஆர்வத்துடன் இருந்தனர். இந்தியாவில் இருந்து வெளியேறி இலங்கையில் அவரவர் பூர்வீகத்தில் குடியேற தேவையான உதவிகளை இலங்கை மற்றும் இந்திய அரசு செய்ய முன்வந்த நிலையில், பலரும் குடும்பத்துடன் செல்ல தயாராக இருந்தனர். தமிழகத்தில் 29 மாவட்டங்களில் 108 அகதிகள் முகாம் செயல்படுகின்றன. இதில் சுமார் 50,000க்கும் மேற்பட்ட அகதிகள் தங்கியுள்ளனர். முகாம்களுக்கு வெளியில் சுமார் 30,000 பேர் இருப்பார்கள் என்று சொல்லப்படுகிறது. 2010 முதல் மார்ச் 2022 வரை 15,952 நபர்கள் தமிழக முகாம்களில் இருந்து இலங்கைக்கு சென்றுள்ளனர் என இலங்கை ஏதிலியர் மறுவாழ்வு கழகம் கூறுகிறது. தற்போதுள்ள அரசியல் நிலைமை காரணமாக இலங்கைக்கு கிளம்ப தயாராக இருந்தவர்கள் மீண்டும் காத்திருக்கவேண்டிய நிலையில் இருக்கிறார்கள் என்று இலங்கை ஏதிலியர் மறுவாழ்வு கழகம் தெரிவிக்கின்றது. புதுக்கோட்டை மாவட்டத்தில் தோப்புக்கொல்லை முகாமில் வசிக்கும் குருஷில்டா தர்சினி(28) இலங்கைக்கு திரும்பி போக விரும்பும் ஒருவர். தன்னுடைய வயதான பெற்றோர்கள் யாழ்ப்பாணத்தில் இருப்பதால் தனது குடும்பத்துடன் விரைவில் இலங்கை திரும்பவேண்டும் என எதிர்பார்க்கிறார். ''நான் பிறந்து வளர்ந்தது தமிழ்நாடுதான். இலங்கைக்கு செல்லவேண்டும் என்பது பலவருட கனவு. இந்த மாதம் நான் என் கணவர், குழந்தையுடன் பயணம் மேற்கொள்வதற்கான விமான டிக்கெட் எடுத்திருந்தேன். தற்போது அந்த பயணத்தை தள்ளிப்போடவேண்டியதாகிவிட்டது. என் இளைய சகோதரி பள்ளிப்படிப்பை முடித்து இலங்கைக்கு சென்றுவிட்டாள். தற்போது அவள், இலங்கை விமான சேவையில் செவிலியராக வேலைசெய்கிறாள். 30 வயதிற்குள் இலங்கைக்கு சென்றால்தான் அங்கு அரசு வேலை கிடைக்கும். இப்போது அங்கு பிரச்னையாக உள்ளது. ஆனால் என் பெற்றோரை நான் கவனிக்கவேண்டும் என்பதால் விரைவில் அங்கு சென்றாகவேண்டும்,''என்கிறார் குருஷில்டா தர்சினி. அதேநேரம் இந்தியாவில் இருந்து கடந்த சில ஆண்டுகளில் இலங்கைக்கு திரும்பியவர்கள் பொருளாதார சிக்கலில் தற்போது தவிப்பதாகவும், விலைவாசி ஏற்றம் அவர்களின் வாழ்வாதாரத்தை நசுக்குவதாகவும் உள்ளது என்கிறார்கள். தமிழகத்தில் இருந்து 30 ஆண்டுகளுக்கு பின்னர், இலங்கைக்கு குடிபெயர்ந்த கனகாம்பிகை சுந்தரலிங்கம் (50) இலங்கையில் தற்போது நிலவும் சூழல் மிகவும் கவலைதருவதாக உள்ளது என்கிறார். ''இந்தியாவில் இருந்து இங்கு வந்தபோது, இங்குள்ள விலைவாசி குறைவாக இருந்தது. எங்களுக்கு கொடுக்கப்பட்ட உதவித்தொகை மற்றும் இங்கு ஈட்டிய வருவாய் உதவியது. நாங்கள் 2020ல் கரூர் மாவட்ட முகாமில் இருந்து எங்கள் சொந்த ஊரான வவுனியாவுக்கு வந்தோம். எங்கள் நிலத்தில் பயிர் செய்தோம். அப்போது எல்லா பொருட்களும் விலைகுறைவாக இருந்தது. ஒரு கிலோ மைதா இலங்கை பணத்தில் ரூ.48ஆக இருந்தது. தற்போது அதே ஒரு கிலோ ரூ.240ஆக உள்ளது. எங்களால் சமாளிக்கமுடியவில்லை,''என்கிறார் அவர். மேலும் அவர் பேசுகையில், ''இந்தியாவிலும் விலைவாசி அதிகரித்துள்ளதை கேள்வியுற்றோம். அதனால், நாங்கள் இங்கு வந்துவிட்டதால் வருத்தம் இல்லை. போர் சூழலை கண்டவர்கள் நாங்கள், தற்போது உள்ள நிலை மாறும் என்று எங்களுக்கு நாங்களே நம்பிக்கை ஊட்டிக்கொள்கிறோம்,''என்கிறார் கனகாம்பிகை. இலங்கையில் தற்போது உள்ள நிலைமை சரியாக வாய்ப்பு குறைவாக இருப்பதாக நம்பும் சிலர் தாய்நாட்டிற்கு செல்லும் திட்டத்தை கைவிட்டதாக கூறுகின்றனர். கும்மிடிபூண்டியில் வசிக்கும் விஸ்வநாதன் சுந்தரமூர்த்தி(44) இலங்கைக்கு செல்லும் விருப்பம் முற்றிலுமாக இல்லை என்கிறார். ''போர் முடிந்து அமைதி வந்தது. ஆனால் மீண்டும் அங்கு பாதுகாப்பு இல்லாத சூழல் ஏற்பட்டுள்ளது. வெறும் பொருளாதார சிக்கல் மட்டுமல்ல நம் வாழ்க்கையை வாழ்வதற்கான பாதுகாப்பு அங்கு கிடைக்குமா என்ற சந்தேகம் எழுகிறது. நான் செல்ல முற்பட்டேன். ஆனால் இனி தமிழ்நாட்டில் இருந்துவிடலாம், சொந்தங்களை பார்ப்பதற்கு வேண்டுமானால் போய்வரலாம் என்று முடிவு செய்துவிட்டேன்,''என்கிறார். விஸ்வநாதனின் குழந்தைகள் தமிழகத்தில் படிப்பதற்கு நல்ல வாய்ப்பு உள்ளது என்றும் அங்கு சென்று அவர்களின் வாழ்வை போராட்டத்திற்கு மத்தியில் நடத்துவது தேவையில்லை என்று கருதுவதாகவும் சொல்கிறார். விஸ்வநாதனை போல இலங்கைக்கு செல்வதற்கான திட்டத்தை கைவிட்டவர்கள் பலர் உள்ளனர் என்றும் ஒரு சிலர் தமிழகத்தில் உள்ள குடும்பங்களுடன் திருமண பந்தங்களில் இணைந்துள்ளதால் திரும்பி செல்பவர்களின் எண்ணிக்கை குறைவாகவே இருக்கும் என்கிறார் மூத்த பத்திரிகையாளர் பகவான் சிங். ''1983ல் முதன்முதலாக இலங்கையில் இருந்து ராமேஸ்வரம் கரைக்கு இலங்கை தமிழ் அகதிகள் வந்துசேர்ந்தனர். அப்போது முதல் பல அகதிகளை நான் பேட்டி எடுத்திருக்கிறேன். 2009ல் போர் முடிந்தபின்னர் ஒரு சிலருக்கு நாட்டிற்கு செல்லும் விருப்பம் இருந்தது. இந்திய அரசு, தமிழக அரசு மற்றும் தொண்டு நிறுவனங்களின் உதவியுடன் ஒரு சிலர் சென்றனர். ஆனால் தற்போது உள்ள பொருளாதார நிலைமை சீராக மேலும் இரண்டு ஆண்டுகள் ஆகும் என இலங்கை அரசு கூறுகிறது. இந்த நிலையில், மீண்டும் தாய்நாட்டிற்கு செல்லலாம் என்று கருதும் இலங்கையர்களின் எண்ணிக்கை சொற்பமாகத்தான் இருக்கும்,''என்கிறார். தமிழகத்தில் கிடைக்கும் கல்வி, வேலைவாய்ப்பு, முகாமில் உள்ள வசதிகள் மற்றும் பாதுகாப்பு உள்ளிட்டவை அங்குள்ள சூழலைக் காட்டிலும் மிகவும் திருப்பிதிகாரமாக இருப்பதால், ஒரு சிலர் தமிழ்நாட்டிலேயே தங்கி விடலாம் என்று நினைக்கின்றனர். ''1980களில் தொடங்கி இன்றுவரை தமிழகத்தில் இலங்கை தமிழர்களுக்கு அளிக்கப்படும் சலுகைகள் அதிகரித்துக்கொண்டுதான் இருக்கின்றன. தமிழகத்திற்கு ஆட்சிக்கு வரும் ஒவ்வொரு கட்சியும் அகதிகளுக்கு வசதிகளை வழங்கி வருகின்றனர். தற்போதைய முதல்வர் ஸ்டாலின், அகதிகள் முகாம் என்பதற்கு பதிலாக முகாம்களை புனர்வாழ்வு மையம் என்று சொல்லலாம் என்று அறிவித்தார். அதனால், ஒரு சிலர் நிரந்தரமாக இங்கே இருப்பது என முடிவுசெய்துவிட்டார்கள்,''என்கிறார். இலங்கை ஏதிலியர் மறுவாழ்வு கழகத்தைச் சேர்ந்த சூரியகுமாரியிடம் பேசினோம். ''இந்தியாவில் இருந்து இலங்கைக்கு செல்லும் நேரத்தில் அரசாங்க உதவியும், ஐக்கிய நாடுகள் சபையின் உதவியும் கிடைக்கும். ஒரு நபருக்கு இலங்கை பணத்தில் ரூ.75,000கிடைக்கும் என்பதால், அங்கு சென்றவுடன் அவர்கள் தங்களது தேவைகளை பூர்த்திசெய்ய உதவித்தொகை இருக்கும். பின்னர், அவர்களின் வாழ்வாதாரத்தை அவர்கள் உருவாக்கிக்கொள்ளவேண்டும். தற்போது பொருளாதார நெருக்கடி இலங்கையில் மோசமாக உள்ளது. அதனால் இந்த ஆண்டு செல்லவிருந்த பலரும் அவர்களின் பயணத்தை ரத்து செய்துள்ளனர். நிலைமை சீராவதற்காக அவர்கள் காத்திருக்கிறார்கள்,''என்கிறார் சூரியகுமாரி.


வியாபாரம் மற்றும் தொழிலில் லாபம் அதிகரிக்க பரிகாரம் 1217 - இந்த ஒரு விடயம்.. துரதிர்ஷ்டத்தை ஏற்படுத்துமாம்! 162 - உங்க பெயர் இந்த எழுத்தில் துவங்குகிறதா?? அப்போ நீங்க ரொம்ப ஸ்பெஷல் தான்! 218 - பிச்சைகார தமிழர்களா? வெக்கமே இல்லையா....திட்டிய நடிகையை வறுத்தெடுத்த நெட்டிசன்கள் 353 - See all


text: ஆசிய கோப்பையில் பாகிஸ்தான், இலங்கை, வங்கதேசம் என அத்தனை அணியையும் பஞ்சராக்கிவிட்டு சாம்பியனாக கம்பீரமாக திரும்பி இருக்கிறது இந்திய அணி. முதல் முறையாக இந்தியா, உலகக் கோப்பை டி20 போட்டியை நடத்தும் வாய்ப்பு பெற்றுள்ளது. உலகக் கோப்பை சூப்பர் 10 சுற்று இன்னும் ஒரு வாரத்தில் தொடங்கவுள்ள நிலையில், இந்தியா முழுவதும் கிரிக்கெட் ஜூரம் பரவி வருகிறது. இதுவரை நடந்த ஐந்து உலகக் கோப்பையில், ஐந்து முறையும் வெவ்வேறு அணிகள் சாம்பியன் பட்டத்தை வென்றுள்ளன. உலககோப்பையை நடத்திய நாடு சாம்பியன் ஆனது கிடையாது. இதுபோன்ற வரலாற்று புள்ளிவிவரங்கள் சொல்லும் உண்மை எது தெரியுமா? உலகக் கோப்பையை எந்த அணி வெல்லும் என அறுதியிட்டு எவராலும் சொல்ல முடியாது என்பதைத்தான். "எப்போதுமே போட்டி நடக்கும் தினத்தில், ஏதாவதொரு அணியில், ஏதாவதொரு பேட்ஸ்மேன் அல்லது பவுலருக்கு அன்றைய தினம் சிறப்பாக அமைந்துவிட்டால் வெற்றி திசை மாறிவிடும்'' என்கிறார் ஐந்து உலகக் கோப்பைக்கு இந்தியாவை கேப்டனாக வழி நடத்திய மகேந்திர சிங் தோனி. பிட்ச் தன்மை, பார்ம் என்பதையெல்லாம் தாண்டி, ஒரே ஒரு ஓவர் கூட போட்டியின் ரிசல்ட்டை மாற்றிவிடும் வாய்ப்பு உள்ளதால் டி20 உலகக் கோப்பையில் அனல் தெறிக்கும். சூப்பர் 10க்கு தகுதி பெற்ற எட்டு அணிகளின் பிளஸ், மைனஸ்களையும், உலகக் கோப்பையை வெல்ல வாய்ப்பு எவ்வளவு என்பதை விரிவாக இந்த மினி தொடர் பேசும். இன்று இங்கிலாந்து அணியை பற்றி பார்ப்போம். இங்கிலாந்து கடந்த ஆண்டு உலகக் கோப்பையில் ஏற்பட்ட படுதோல்விக்கு பிறகு, பல முக்கிய வீரர்களுக்கு கல்தா கொடுக்கப்பட்டு டிரெண்டி இளைஞர்களோடு புது அணியாக பார்ம் ஆகியிருக்கிறது இங்கிலாந்து அணி. அதிரடி சரவெடி பேட்ஸ்மேன்கள் இங்கிலாந்துக்கு பிளஸ். ஜேசன் ராய், அலெக்ஸ் ஹேல்ஸ் ஆகிய இரண்டு தொடக்க வீரர்களுமே மிகவும் அபாயகரமான வீரர்கள். அலெக்ஸ் ஹேல்ஸ் பக்கா டி20 ஸ்பெஷலிஸ்ட். எப்பேர்பட்ட பவுலர்களையும் திறம்பட சமாளிக்கும் ஆற்றல் நிறைந்த ஹேல்ஸ், தற்போது பார்மில் உள்ளதால், டி20 போட்டிகளில் நல்ல தொடக்கம் கிடைக்கும் என நம்புகிறது இங்கிலாந்து. ஜோ ரூட், இயான் மோர்கன், பட்லர், ஸ்டோக்ஸ் ஆகியோரும் சிக்ஸர் பிரியர்கள் என்பதால் டாப் 5 பேட்ஸ்மேன்கள் யாராவது ஓரிருவர் முழுவீச்சோடு விளாச ஆரம்பித்தால் மிகப்பெரிய அளவில் ரன்களை குவிக்கும். வலுவான பேட்ஸ்மேன்கள் இங்கிலாந்திடம் இருந்தாலும், முக்கிய சூழ்நிலைகளில் திடீரென ஒட்டு மொத்தமாக நிலைகுலையும் பழக்கம் இங்கிலாந்திடம் இருக்கிறது. இதனால், தொடர்ச்சியாக நல்ல கன்சிஸ்டென்சி இல்லாமல் தடுமாறி வருகிறது இங்கிலாந்து அணி. பெண் ஸ்டோக்ஸ், மொயின் அலி, அடில் ரஷித் ஆகியோர் பந்துவீச்சு, பேட்டிங் இரண்டிலும் அசத்தக் கூடியவர்கள். பவுலிங்கில்தான் இங்கிலாந்து அணி சோடை போய்விடுகிறது. அணியில் பிளங்கட் தவிர்த்து சீனியர் பந்துவீச்சாளர்கள் இல்லை. டாப்லி, ஜோர்டான் போன்றவர்கள் அதிக ரன்களை விட்டுக்கொடுக்கும் பழக்கம் உடையவர்கள். இந்திய பிட்சில் சுழற்பந்துதான் எடுபடும் என்பதால் மொயின் அலி, அடில் ரஷித் ஆகிய இரண்டு மெயின் சுழற்பந்து வீச்சாளர்களையுமே நம்பி இருக்கிறது இங்கிலாந்து அணி. இங்கிலாந்து 2010 உலகக் கோப்பையை வென்றதை தவிர மற்ற அனைத்து தடவையும் இரண்டாவது சுற்றிலேயே வெளியேறியது. சிறந்த வீரர்களை அணியில் கொண்டிருந்தாலும் பெரிய தொடர்களில் விளையாடும் போது சொதப்புவதை வாடிக்கையாக வைத்திருக்கிறது. கிரிக்கெட்டை கண்டுபிடித்ததாக மார்தட்டும் இங்கிலாந்து அணி, இதுவரை ஒருதின உலகக் கோப்பையை வென்றதே கிடையாது. இந்நிலையில், பல ஆண்டுகளுக்கு பிறகு 2019 ஒருதின உலகக் கோப்பையை நடத்தும் வாய்ப்பு பெற்றுள்ளது. இம்முறை கண்டிப்பாக உலகக் கோப்பையை வென்றே தீர வேண்டும் என வெறியில் உள்ளது. அதற்கு முன்னோட்டமாக டி20 உலகக் கோப்பையை கண்டிப்பாக வெல்வோம் என்கிறார் இங்கிலாந்து அணியின் கேப்டன் மோர்கன். 2014 உலகக் கோப்பைக்கு பிறகு டி20 போட்டிகளில் வலுவான அணியாக மாறி இருக்கிறது இங்கிலாந்து அணி. இந்தியா, நியூசிலாந்து, பாகிஸ்தான், ஆஸ்திரேலியா ஆகிய அணிகளை வீழ்த்தி டி20 தொடரை வென்றுள்ளது. எனினும், சமீபத்தில் தென் ஆப்பிரிக்காவுடன் நடந்த டி20 தொடரில் இரண்டு போட்டிகளிலும் தோல்வியை தழுவியது. கடந்த இரண்டு ஆண்டுகளாக வெறும் ஒன்பது டி20 போட்டிகளில் மட்டுமே விளையாடியிருக்கிறது இங்கிலாந்து அணி. உலகக் கோப்பை போன்ற பெரிய தொடர்களில் விளையாடுவதற்கு போதிய பயிற்சி அவசியம். போதுமான பயிற்சிகள் இல்லாததால் வீரர்கள் ஒருங்கிணைந்து விளையாடினால் மட்டுமே இங்கிலாந்து அணியால் இறுதிபோட்டி பக்கமே வர முடியும். இங்கிலாந்து இடம் பெற்றிருக்கும் பிரிவில் கடுமையான போட்டி இருக்கும். தென்னாப்பிரிக்கா, இலங்கை, வெஸ்ட் இண்டீஸ் ஆகிய அணிகள் இப்பிரிவில் இடம் பெற்றுள்ளன. மற்ற மூன்று அணிகளையும் விட டி20 போட்டிகளில் சிறிது வலு குறைந்து காணப்படுவதால், ஒவ்வொரு லீக் போட்டியையுமே நாக்அவுட் போட்டியாக எண்ணி முழு திறமையை காண்பித்தால் இங்கிலாந்து அணி மீண்டும் ஒரு சாம்பியன் பட்டத்தை வெல்லும் வாய்ப்பு இருக்கிறது. உலகக் கோப்பை தொடர்களில் வழக்கம்போல் தேமேவென தோற்று வெளியேறுமா அல்லது கோப்பையை வென்று மற்ற அணிகளுக்கு ஷாக் கொடுக்குமா இங்கிலாந்து அணி என்பதை பொறுத்திருந்து பார்ப்போம். - பு.விவேக் ஆனந்த்


மாற்றுத்திறனாளிகள் தேர்வு எழுத சொந்த உதவியாளரை அழைத்துச் செல்லலாம்: புதிய வழிகாட்டுதலை வெளியிட்டது யுஜிசி!!! - EducationTN.com Home NeWS மாற்றுத்திறனாளிகள் தேர்வு எழுத சொந்த உதவியாளரை அழைத்துச் செல்லலாம்: புதிய வழிகாட்டுதலை வெளியிட்டது யுஜிசி!!! மாற்றுத்திறனாளிகள் தேர்வு எழுத சொந்த உதவியாளரை அழைத்துச் செல்லலாம்: புதிய வழிகாட்டுதலை வெளியிட்டது யுஜிசி!!! மாற்றுத்திறனாளிகள் தேர்வு எழுத சொந்த உதவியாளரை அழைத்துச் செல்லலாம்: புதிய வழிகாட்டுதலை வெளியிட்டது யுஜிசி மாற்றுத்திறனாளிகள் தேர்வுக்குச் செல்லும்போது, சொந்த உதவியாளரை (ஸ்கிரைப்) அழைத்துச் செல்ல அனுமதி வழங்கப்பட்டுள்ளது. இதற்கான புதிய வழிகாட்டுதலை யுஜிசி (பல்கலைக்கழக மானியக் குழு) வெளியிட்டுள்ளது. இது மாற்றுத்திறனாளிகளிடையே மிகுந்த வரவேற்பைப் பெற்றுள்ளது. பார்வைக் குறைபாடுடைய மாற்றுத்திறனாளிகள் மற்றும் எழுத முடியாத அளவுக்கு கை பாதிக்கப்பட்ட மாற்றுத்திறனாளிகள் உதவியாளர் ஒருவர் மூலம் தேர்வு எழுத அனுமதிக்கப்பட்டு வருகின்றனர். இதுவரை தேர்வை நடத்தும் பல்கலைக்கழகம் அல்லது கல்வி நிறுவனம் சார்பாக மட்டுமே உதவியாளர் வழங்கப்பட்டு வந்தார். மேலும், இளநிலை, முதுநிலை பட்டத் தேர்வுகளை எழுதும் மாற்றுத்திறனாளிகளுக்கும், பத்தாம் வகுப்பு தகுதி பெற்ற உதவியாளர்கள் மட்டுமே வழங்கப்பட்டு வந்தனர். இதனால், மாற்றுத்திறனாளிகள் கூறும் சில தொழில்நுட்ப வார்த்தைகளை இந்த உதவியாளர்கள் புரிந்துகொள்ள முடியாத நிலை இருந்து வந்தது. இதனால், சில மாற்றுத்திறனாளிகள் தேர்வில் தோல்வியடையும் நிலையும் நிலவி வந்தது. இதன் காரணமாக தகுதியுள்ள உதவியாளர்களை வழங்க மாற்றுத்திறனாளிகள் கோரிக்கை விடுத்து வந்தனர். இந்நிலையில், இதுதொடர்பாக புதிய வழிகாட்டுதலை யுஜிசி தற்போது வெளியிட்டுள்ளது. இதுகுறித்த சுற்றறிக்கையை அனைத்து பல்கலைக்கழகப் பதிவாளர்களுக்கும் அனுப்பியுள்ள யுஜிசி, போட்டித் தேர்வுகளுக்கும், பல்கலைக்கழக, கல்லூரி தேர்வுகளுக்கும் இந்த வழிகாட்டுதலையே பின்பற்றுமாறும் அறிவுறுத்தியுள்ளது. அதில், பார்வைக் குறைபாடுடைய மாற்றுத்திறனாளிகள் மற்றும் எழுத முடியாத அளவுக்கு கை பாதிக்கப்பட்ட மாற்றுத்திறனாளிகள் தேர்வு நடத்தும் கல்வி நிறுவனத்திடம் உதவியாளரைக் கேட்கலாம். அல்லது சொந்த உதவியாளரை தாங்களே அழைத்து வரலாம் என தெரிவித்துள்ளது. அவ்வாறு அழைத்து வரப்படும் சொந்த உதவியாளர், தேர்வு எழுதும் மாற்றுத்திறனாளியின் கல்வித் தகுதியைவிட ஒரு படி கீழே இருக்க வேண்டும். மேலும், இந்த உதவியாளர் குறித்த முழு விவரத்தையும் அந்த மாற்றுத்திறனாளி சமர்ப்பிக்க வேண்டும். ஒருவேளை, தேர்வு நடத்தும் கல்வி நிறுவனம் ஏற்பாடு செய்யும் உதவியாளராக இருந்தால், அவர் பத்தாம் வகுப்பு அல்லது அதற்கு மேல் கல்வித் தகுதியுடையவராக இருத்தல் அவசியம். மேலும், இவ்வாறு ஏற்பாடு செய்யப்படும் உதவியாளரை தேர்வுக்கு இரண்டு நாள்களுக்கு முன்பு தேர்வு எழுதும் மாற்றுத்திறனாளி சந்திக்க அனுமதித்து, இந்த உதவியாளர் தனக்கு ஏற்றவராக இருப்பாரா என்பதை சோதித்துக்கொள்ள வாய்ப்பளிக்க வேண்டும். தேவைப்பட்டால் அந்த உதவியாளரை மாற்றிக் கொள்ளவும், ஒவ்வொரு பாடத்துக்கும் வெவ்வேறு உதவியாளரை நியமித்துக் கொள்ளவும் அனுமதிக்கவேண்டும். தரைத் தளத்தில் தேர்வு அறை: தேர்வு அறைகளைப் பொருத்தவரை, மாற்றுத்திறனாளிகள் எளிதில் வந்து செல்லக் கூடிய வகையில் அமைக்க வேண்டும். முடிந்தவரை இவர்களுக்கான தேர்வு அறை தரைத் தளத்தில் இருக்குமாறு அமைக்க வேண்டும். மேலும், தேர்வு அறையில் பேசும் கால்குலேட்டர், பிரெய்லி ஸ்லேட், அபாகஸ், ஜியோமெட்ரி பாக்ஸ், பிரெய்லி அளவிடும் டேப் ஆகியவற்றை குறிப்பிட்ட மாற்றுத்திறனாளிகள் பயன்படுத்திக்கொள்ள அனுமதிக்க வேண்டும் எனவும் வழிகாட்டுதலில் தெரிவிக்கப்பட்டுள்ளது. இந்த வழிகாட்டுதலுக்கு மாற்றுத்திறனாளிகள் மிகுந்த வரவேற்பு தெரிவித்துள்ளபோதும், முழுமையாக நடைமுறைப்படுத்தப்படுமா என்ற கேள்வியையும் எழுப்புகின்றனர். இதுகுறித்து தமிழ்நாடு மாற்றுத்திறனுடையோர் கூட்டமைப்பின் அறக்கட்டளைத் தலைவர் பி.சிம்மச்சந்திரன் கூறியது: புதிய வழிகாட்டுதலில் மாற்றுத்திறனாளிகள் தேர்வெழுதும்போது சொந்த உதவியாளரை நியமித்துக்கொள்ளலாம் என்பது வரவேற்கத்தக்கது. ஆனால், மாற்றுத்திறனாளிகளுக்கான தேர்வறை தரைத் தளத்தில்தான் அமைக்கப்படவேண்டும் என்பது வழிகாட்டுதலில் உறுதியாகக் கூறப்படவில்லை. முடிந்தால் அமைக்கப்பட வேண்டும் என்று மட்டுமே கூறப்பட்டிருப்பது கவலையளிக்கிறது என்றார். இதுகுறித்து டிசம்பர் 3 இயக்க மாநிலத் தலைவரும், தனியார் கல்லூரி பேராசிரியருமான தீபக் கூறியது: சொந்த உதவியாளர், தேர்வில் கூடுதல் நேரம், உதவி உபகரணங்கள் பயன்படுத்துதல் என வழிகாட்டுதலில் கூறப்பட்டிருக்கும் அனைத்தும் மிகுந்த வரவேற்புக்குரியது. ஆனால், இவை அனைத்தும் முழுமையாக நடைமுறைப்படுத்தப்படுமா என்ற கேள்வி எழுகிறது. மேலும், இந்த வழிகாட்டுதல் முறையாகப் பின்பற்றப்படுகிறதா என யார் கண்காணிப்பது என்பதற்கு தெளிவான விவரங்கள் எதுவும் இடம்பெறவில்லை. எனவே, இந்த வழிகாட்டுதல் முழுமையாகப் பின்பற்றப்பட்டால், மாற்றுத்திறனாளிகளின் வாழ்வு நிச்சயம் முன்னேறும் என்றார். Previous articleஅங்கன்வாடியில் சேர உள்ள எல்கேஜி, யுகேஜி குழந்தைகளுக்கு இலவசமாக 4 செட் சீருடை!!! Next articleபள்ளி, கல்லூரி பஸ்களில முதலுதவி பெட்டி கட்டாயம்!!! 200 கி.மீ., மைலேஜ் தரும் ஹைட்ரஜன் இன்ஜின்! உருவாக்கி ஜப்பானை வியக்க வைத்த கோவை தமிழன்!!! பள்ளியில் மாணவர் சேர்க்கையை அதிகரிக்க ஆசிரியர்கள் பெற்றோர்களை நேரடியாக சந்தித்து பேச வேண்டும்: மாவட்ட முதன்மைக் கல்வி அலுவலர் இரா.வனஜா பேச்சு..!!! வரலாறு படைத்த தமிழச்சி..! இரண்டே நிமிடத்தில் இந்தியாவை உலகின் உச்சத்திற்கு கொண்டு சென்ற கோமதி – மலைக்க வைக்கும் பின்னணி..? Today's Visits: 2,569 Total Visits: 3,535,133 அனைத்து வகைப் பள்ளிகளுக்கும் வரும் சனி(24/11/18)) வேலைநாள்: CEO PROCEEDINGS!!! அனைத்து வகைப் பள்ளிகளுக்கும் வரும் சனி(24/11/18)) வேலைநாள்: CEO PROCEEDINGS


text: ஆடு புலி ஆட்டம் அல்லது குழை எடு ஆட்டம் என்பது ஒரு தமிழர் திண்ணை வியூக விளையாட்டு ஆகும். இந்தியா உட்பட தெற்காசிய நாடுகளில் வெவ்வேறு பெயர்களில் இவ்வாட்டம் விளையாடப்படுகிறது. இது குறிப்பிட்ட கட்டங்கள் கொண்ட வரைவில் விளையாடப்படுகிறது. இது மிகவும் எளிய விளையாட்டு. ஒரு வட்டத்தினுள்ளே குழை இருக்கும். வட்டம் ஏறைக்குறைய 50 யாட் விட்டம் கொண்டது. வட்டத்திற்கு அப்பால் எல்லை கோடுகள் உண்டு. படத்தை பார்க்கவும். யாரவது ஒருவர் வட்டத்துக்குள் இருக்கும் குழையை எடுத்துக்கொண்டு தன் பக்கம் மற்றவர் தொட முதல் ஓடி விட வேண்டும். மாட்டிக் கொண்டால் அவர் ஆட்டமிழப்பார். ஊர்புறங்களில் தரையில் இந்தக் கட்டங்களை சுண்ணாம்புக் கட்டி அல்லது சாக் பயன்படுத்தி வரைந்து கொள்வார்கள். புளியங்கொட்டைகள், கற்கள், குன்றி (குந்து) மணிகள், மற்றும் சிறப்பாக தயாரிக்கப்பட்ட காய்களை அதில் நகர்த்தி விளையாடப்படுகிறது. ஆடுபுலி ஆட்டத்தை வெட்டும்புலி ஆட்டம் என்றும் கூறுவர். இது ஒரு மதிநுட்ப உத்தி விளையாட்டு. சங்கப்பாடல் இதனை ‘வங்கா வரிப்பாறை’ என்று குறிப்பிடுகிறது. இந்தியாவின் பிற பகுதிகளிலும் விளையாடப்படும் இவ்வாட்டம் வெவேறு பெயர்களால் வழங்கப்படுகிறது. இது சிறுபாடு விளையாட்டு என்பது தமிழர் கொள்கை. விவரம் பாறை அல்லது திண்ணையில் கோடு போட்ட அரங்கம். முக்கோணக் கூம்புக் கோடு. கூம்பின் உச்சியிலிருந்து அடிக்கோட்டை உள்ளே தொடும் மேலும் இரண்டு கோடுகள். இந்தக் கோடுகளை வெட்டும்படி போட்ட 3 கிடைக்கோடுகள். கிடைக்கோடுகளின் முனைகள் இருபுறமும் குத்துக் கோடுகளால் இணைக்கப்பட்டிருக்கும். ஆடுகள் என்னும் பெயரில் 15 சிறு காய்கற்கள். புலி என்னும் பெயரில் 3 சற்றே பெரிய காய்கற்கள். கோடுகள் ஆடும் புலியும் ஓடும் வழிகள். கோடுகள் கூடும் சந்திகள் காய்கள் வைக்குமிடம். புலிக்காய்கள் உச்சியில் ஒன்றும் அடுத்த சந்திகளில் இரண்டுமாக முதலில் வைக்கப்பட்டிருக்கும். ஆடுகள் ஒவ்வொன்றாகச் சந்திகளில் இறங்கும். ஒரு ஆடு இறங்கியதும் புலி அடுத்த சந்திக்கு நாலாப்பக்கமும் நகரும். நகரும்போது அடுத்த சந்தியில் ஆடு இருந்து அடுத்த நேர்த்திசைச் சந்தி காலியாக இருந்தால் புலியை வெட்டிவிட்டுத் தாவும். இவ்வாறு புலி தாவ இடம் இல்லாமல் ஆடு புலியைக் கட்டவேண்டும். எல்லா ஆடுகளும் இறங்கிய பின்னர் ஆடும், புலியும் மாறி மாறி நகர்த்தப்படும். புலி நகரமுடியாமல் ஆடுகள் புலியைக் கட்டிவிட்டால் ஆட்டுக்கு வெற்றி. எல்லா ஆடுகளையும் வெட்டிவிட்டால் புலிக்கு வெற்றி. இதுதான் ஆட்டம். காட்சியகம் அடிக்குறிப்பு வெளியிணைப்புகள் ஆடுபுலி ஆட்டம் - இணையத்தில் விளையாடும் செயலி Kuzhai Edukkirathu தமிழர் விளையாட்டுகள் இந்திய விளையாட்டுக்கள்


இது தான் தாய்ப்பாசம் :-)..ஒரு பெண்ணுக்கு,தாய்க்கு இவளவு பிரச்சனையா:(


பிக்பாஸ் வீட்டில் இருந்து தனிமைப்படுத்தப்பட்டு, ஜுலி (Julie) செய்த துரோகத்தாலும்,


பம்பரம் நீ! சாட்டை யார்...?


text: 21 முஸ்லிம் எம்.பி.க்களும் நினைத்தால், நாளைகூட ஆட்சியைக் கவிழ்க்கலாம்...! Friday, November 04, 2016 Jaffna Muslim 19 முஸ்லிம் பாராளுமன்ற உறுப்பினர்கள் முஸ்லிம்களின் பிரச்சினைகளை பாராளுமன்றத்தில் பேசமாட்டார்களா? என்று 'பாராளுமன்றம்' ஏங்கித்தவமிருக்கிருக்கின்றது. சில முஸ்லிம் பாராளுமன்ற உறுப்பினர்களின் குரல் எவ்வாறு இருக்கும்? என்று காது குளிர கேட்டுவிடவேண்டும், என்பது 'பாராளுமன்றத்தின் நீண்ட நாள் ஆசை'.என்று அகில இலங்கை மக்கள் காங்கிரஸின் செயலாளர் நாயகம் வை.எல்.எஸ். ஹமீட் தெரிவித்துள்ளார். இறக்காமத்தில் புத்தர் சிலை வைக்கப்பட்டுள்ளமை தொடர்பில் தனது கண்டனத்தைத் தெரிவித்த அவர் மேலும் குறிப்பிடும்போது, இன்று அரசாங்கம் முழுக்க முழுக்க முஸ்லிம் பாராளுமன்ற ஆசனங்களில் தங்கித்தான் ஆட்சி செய்கின்றது. இந்த 21 பேரும் நினைத்தால் நாளைகூட ஆட்சியைக் கவிழ்க்கலாம். ஆனால் அடாத்தாக வைக்கப்பட்ட ஒரு சிலையையே அகற்ற முடியாமல் இருக்கின்றார்கள். அல்-அக்ஷா பள்ளிவாசல் விசயத்தில் சூறா கவுன்சிலின் கூட்டத்தில் அரசாங்கம் அரசாங்கத்தின் நிலைப்பாடு பிழை என்று சொல்லத் தெரிந்த முஸ்லிம் பிரதிநிதித்துவங்களுக்கு அரசாங்கத்திடம் அதனைக் சென்று தெரிவிக்கத் தெரியவில்லை. தமிழில் வீறாப்பாக அறிக்கை விடத்தெரிந்தவர்களுக்கு அவற்றை ஆங்கில ஊடகங்களுக்கு கூறுவதற்கு தைரியமில்லை; ஏனெனில் அது அரசின் காதுகளை எட்டிவிடும், அரசு தம்மைப் பற்றி பிழையாக நினைத்துவிடும்; என்பதனால். இந்நிலையில் முஸ்லிம் தனியார் சட்டம் , அரசியலமைப்பு மாற்றம் ஆகியவற்றையும் இவர்கள் கோட்டை விட்டுவிடுவார்களோ? என்கின்ற கவலை சமூகத்தில் சிலருக்கு மத்தியில் இருக்கின்றது, பலருக்கு அதைப்பற்றியும் கவலை இல்லை. இந்நிலையில் முஸ்லிம் சமுதாயம் என்ன செய்யப் போகின்றது . தம் தலைவிதியை தாமாக ஒரு சமுதாயம் மாற்றாதவரை அச்சமூகத்தின் தலைவிதியை இறைவனும் மாற்றமாட்டான் . ( அல்குர்ஆன் ) எனவே தம் தலைவிதியை மாற்ற அவசரமாக முஸ்லிம் சமுதாயம் தாமாக விழித்துக் கொள்ளாதவரை முஸ்லிம் சமுதாயத்தின் எதிர்காலம் மிகவும் இருள் சூழ்ந்ததாகவே இருக்கப் போகின்றது நீங்கள் சொல்வது செரிதான் ஆனாநீங்களும் அரசாங்கத்தின் கக்கூசி கழுஉவும் ஒரு தம்பீயோடு ஒட்டிக் கொண்டு இருந்தால் இந்த அறிக்கையை விடாமல் அதையல்லாம் நியாயப்படுத்தி அறிக்கை விட்டு இருப்பீர்கள் 21MP 22 கட்சி இதுதான் நமது தலைவிதி 4 November 2016 at 09:55 Reply ஐயோ, அப்ப இந்த பின்-கதவு மினிஸடர்களில் பிழைப்பு என்னாகிறது? 4 November 2016 at 10:15 Reply அவர்கள் தங்கள் சுகபேக வாழ்க்கையை இழக்க நேரிடும் என்பதால் தான் இந்தமாதிரிமெளானமாக இ௫௧கின்றனா. 4 November 2016 at 11:25 Reply இலங்கைபாராளுமன்றில் 225 ஆசனம் உண்டு அதில் ஐ.தே.க 106 ஐ.ம.சு.கூ 95 த.தே.கூ 16 ஜே.வி.பி 6 ஈ.பிடிபி 1 தோ.கா 1 அரசை அமைக்கும் இருகட்சிகளும் 201 ஆசனத்தை கொண்டுள்ளன. இதில் சு.க வின் கூட்டு எதிர்க்கட்சி 30 முதல் 40 பேர்.கூட்டு எதிர்க்கட்ச்சி 50 பேர் என்று வைத்தால் கூட 201-50 :151 பேர் ஆக்குறைந்தது 151பேர்அரச தரப்பில் உள்ளனர் (ஆகக்குறைந்தது) இதில் அரசதரப்பு முஸ்லீம் எம்.பி 21 பேர் 151-21 :130 முஸ்லீம் கள் விலகினாலும் 130 எம்.பி அரசில் இருப்பர் (குறைந்தபட்சம்) அரசை அமைக்க 113 பேர் போதும். நியமான அரசியல்அமைப்பு வந்தால் த.தே.கூ.,ஜே.வி.பி அரசியல் அமைப்பை ஆதரிக்கும் அப்பேபோது 22+130: 152 அரசியலமைப்புக்கு தேவையான 2/3 பெரும்பாண்மையும் கிடைக்கும். முஸ்லீம்கள் இல்லாவிட்டால் உலகம் நின்று விடாதே.. 4 November 2016 at 11:36 Reply இறக்காமத்தில் சிலை வைத்ததற்கு இவ்வளவா?........ஒவ்வொரு வரது வீட்டுக்குள்ளும் சிலை வரும் ....இவர்களை நம்பினால் ..... 4 November 2016 at 11:50 Reply அல்லாஹ்வின் மீது தவக்கல் வைத்து இந்த 21 MP களும் அரச தரப்பில் இருந்து வெளியேறி எதிர் தரப்பில் யாருடனும் சேராமல் இருக்க வேண்டும் .முஸ்லீம்களுக்கு ஆபத்து இந்த 21MP கள்தான் 4 November 2016 at 12:09 Reply 4 November 2016 at 16:44 Reply திரு. குமார் குமரன் அவர்களே, உங்களது கணிப்பீடு சரியானதே. ஆனால் கட்டுரையாளர் இங்கு குறிப்பிடுவது உலகத்தை அல்ல. இலங்கையை. 4 November 2016 at 17:47 Reply அரசியல்வாதிகளை இனியும் நம்பமாட்டோம் SLTJ 4 November 2016 at 17:51 Reply இனியும் அரசியல் கட்சிகளையோ அரசியல்வாதிகளையோ நம்பி ஏமார வேண்டாம் SLTJ ??? 4 November 2016 at 17:54 Reply டொவ்தர கலட்டனும் 4 November 2016 at 18:50 Reply முஸ்தபா ஜௌபர்! அன்வர் அலி சலபியை ஒரு சந்தர்பத்தில் மத்ஹப்வாதியெனக் குறிப்பிட்ட உங்கள் அறிவு பலபோது எதையும் எதிர்மறையாகத்தான் பார்த்து கருத்திடுகிறது. எதிர்மறைச் சிந்தனையாளர்களை உலகம் ஆராதித்ததாய் என்றும் வரலாறு கிடையாது.கருத்தில் கொள்ளுங்கள் 5 November 2016 at 01:31 Reply 5 November 2016 at 09:41 Reply தம்பி குமரன், நீ சொன்ன கணக்கு எல்லாம் மிகச்சேரியானதே, எப்பொழுதும் நாய்க்கு நாய் புத்திதான் இருக்கும். இங்கு பேசப்படுகின்ற புத்தர் சிலை விவகாரம் பற்றி உனக்கு தெரியுமா???? இறக்காமம் மாணிக்கமடு எனும் பிரதேசம் முற்று முழுதாய் தமிழ் இந்துக்கள் வாழும் பிரதேசம் ஆகும். அவர்கள் சிலை வைத்ததும் ஒரு இந்துக்கோவிலில்தான், அதட்கு எதிராய் ஒலிப்பதுதான் இந்த குரல்கள், அதை மனதில் வைத்துக்கொண்டு நீர் பேசும். 6 November 2016 at 01:00 Reply இந்த புத்தர்சிலை ஆக்கிரமிப்புக்களை வடகிழக்கில் வைக்கக்கூடா தென்றுதானே விக்கி எழுகதமிழ் நிகழ்வை கூட்டி கூறினார்.அப்போது நீங்கள் இது பௌத்தநாடு என்றும் விக்கி இனவாதி என்றும் கத்தினீர்கள்.சிங்களவனுக்கு எப்படி சொல்லவேனுமோ அப்பபடி சொல்லவேனும் அதத்தான் விக்கி செய்தார். 6 November 2016 at 01:14 Reply @ussanr Nawas ஒரே நாளில் ஆட்சியைகவிழ்கலாம் என்னும் கட்டுரையாளரின் கூற்று பொய் என்பதை குறிப்பிடுவதே என்பதே என் நோக்கம்.முஸ்லீம்களை இழிவுபடுத்துவதல்ல.மாறாக பொய்யை கூறி மக்களை ஏமாற்ற முற்படுபவர்களை அறிய வேண்டும்.


இந்த சிக்கன் அனைத்தும் “இருபால் உயிரினமாகும்”. அவை ஆண் அல்லது பெண் கிடையாது. அதனால் அவை வேகமாக வளர்கிறது. அதற்காக ஒரு நச்சுப் பதார்த்தத்தை அவர்கள் தீனியில் கலந்து கொடுக்கிறார்கள். இதனை உண்ணும் இந்த சிக்கன், வெறும் 35 நாட்களில் ராட்சச சிக்கனாக மாறிவிடும்.


text: கருணாநிதி சாதனைகளுக்கு அடித்தளமிட்ட குணங்கள்! #Karunanidhi95 | What is the secret for Karunanidhi's success? வெளியிடப்பட்ட நேரம்: 08:45 (03/06/2018) கடைசி தொடர்பு:08:45 (03/06/2018) பத்தாம் வகுப்பு தோல்வியடைந்த ஒரு நடுத்தரக் குடும்பத்தைச் சேர்ந்த சிறுவன், தமிழ் நாட்டின் முதலமைச்சராக வருதல் அத்தனை எளிமையான ஒன்றல்ல. அது அவருடைய தமிழுக்குக் கிடைத்த பரிசு. அவருடைய மொத்த சாதனைக்கும் பின்னால் அவரைத் தாங்கிப் பிடித்திருந்தது அவருடைய தமிழ் ஒன்றுதான். கருணாநிதியைப் புரிந்துகொள்ளுதல், அவருடைய தமிழாற்றலைப் புரிந்துகொள்வதாகவே இருக்கும். அவரிடம் இருந்த பேச்சாற்றல், எழுத்தாற்றல் இவைதான் அவரை இரு கரம் பிடித்து முதல்வர் பதவி நோக்கி அழைத்துச் சென்றன. அவருடைய திரைப்பட வசனங்கள் அன்றைய ஐம்பதுகளில் அறுபதுகளில் அவரை புகழின் உச்சத்தில் நிறுத்தின. சிவாஜிக்கு 'பராசக்தி', 'மனோகரா' என்றால் எம்.ஜி.ஆருக்கு 'மந்திரிகுமாரி', 'மலைக்கள்ளன்'. அன்றைய இரண்டு உச்ச நடத்திரங்களை அடையாளப்படுத்திய தமிழுக்குச் சொந்தக்காரர். ''ஆகாரத்துக்காக அழுக்கை உண்டு தடாகத்தைச் சுத்தப்படுத்துகிறதே மீன்... அதுபோலத்தான் நானும்'' என கால் மணிநேரம் கோர்ட் வசனம் எழுதி பிரமிக்க வைக்கத் தெரிந்தவர். அது சிவாஜி கணேசனுக்கு. காதலியை இரவு நேரத்தில் சந்திக்க வருவார் நாயகன். வெகுநேரம் பேசியாயிற்று. ''வரட்டுமா?'' என்பார். காதலி, எங்கே செல்லப்போகிறீர்கள் என்பதாக ''எங்கே?'' என்பார். ''அருகே'' என்பார் நாயகன். இது எம்.ஜி.ஆருக்கு. ''ஓடினாள்... ஓடினாள் வாழ்க்கையின் ஓரத்துக்கே ஓடினாள்...'' சேக்ஸ்பியர் நாடகத்தில் வரும் வசனக் காட்சி போல தமிழர்களால் இன்றும் உச்சரிக்கப்படும் மறக்க முடியாத வசன வரிகள். குறளோவியம் என ஒவ்வொரு குறளுக்கும் ஒரு கதை எழுதினார். குறளுக்கு உரை எழுதினார். தொல்காப்பியப் பூங்கா எழுதினார். 'பிறப்பொக்கும் எல்லா உயிர்க்கும்' என்பது வள்ளுவன் மொழி. 'யாதும் ஊரே யாவரும் கேளிர்' கணியன் பூங்குன்றன் எழுதிய சங்க இலக்கிய வரி. இரண்டையும் இணைத்தார்... ''பிறப்பொக்கும் எல்லா உயிர்க்கும்... பிறந்தபின்... யாதும் ஊரே யாவரும் கேளிர்.'' என்றார் சுருக்கமாக. சமயோசிதமாக, சுருக்கமாக, வேகமாக பதில் சொல்வது அவருக்கே உரிய திறமை. வெளிநாட்டில் இருந்து வந்த நிருபர் ஒருவர், ''நீங்கள் என்ன படித்தீர்கள்?'' என்றார். ''மார்ச் அட்டம்ப்ட்... பட்.. ஃபெயில்'' என்றார். சட்டசபையில் அவருடைய விவாதங்கள் சுவாரஸ்யமானவை. எம்.ஜி.ஆர் ஆட்சிக்காலத்தில் ஒரு உறுப்பினர், ''இப்படியே போனால் தமிழகத்தை ஆண்டவந்தான் காப்பாற்ற முடியும்'' என்றார் ஓர் உறுப்பினர். ''தமிழகத்தை ஏற்கெனவே ஆண்டவன் நான். உறுப்பினர் என்னைத்தான் சொல்லியிருக்கிறார் என நினைக்கிறேன்'' என்றார். நடிகர் ராதா ரவி, தன் தந்தை நடித்த ரத்தக்கண்ணீர் நாடகத்தை சில ஆண்டுகளுக்கு எடுத்து நடித்தார். நாடகத்தைத் தொடங்கிவைத்துப் பார்த்தார். முடிவிலே பேசினார். ''ஒப்பனையைப் பார்த்தேன். அதில் உங்கப்பனையே பார்த்தேன்'' என ராதா ரவியை நோக்கி ஆரம்பித்தபோது அரங்கம் அதிர்ந்தது. கவியரங்கம்... கண்ணதாசன், சுரதா, வாலி, அப்துல் ரகுமான்... என அவ்வப்போது களைகட்டும். ஒரு முறை கணக்கு என்றத் தலைப்பில் ஒரு கவியரங்கம். கழித்தல், பெருக்கல், வகுத்தல், பெருக்கல் என ஒவ்வொருவருக்கும் ஒவ்வொரு தலைப்பு. கண்ணதாசன் வெகுகாலம் தி.மு.க-வை விட்டுப் பிரிந்திருந்து மீண்டும் வந்து சேர்ந்தார். அவருக்குக் கொடுத்த தலைப்பு கூட்டல். ''நாட்டை ஆண்டாலும் என்னை அமைச்சர் என்றுதான் சொல்கிறீர்... கண்ணதாசனை கவியரசர் என்கிறீர்'' என ஆரம்பித்துத் திரும்பி வந்த கவியரசரை அரவணைத்தார். கவியரங்கத்தில் தமிழ் விளையாடும். ஒருமுறை கவிஞர் அப்துல் ரகுமான் தாமதமாக வருகிறார். கருணாநிதி தலைமையில் கவியரங்கம் தொடங்கிவிட்டது. தாமதமாக வந்த கவிஞரை ஜாடையாகக் கிண்டலடித்தார்கருணாநிதி. அப்துல் ரகுமான் கவிபாட வந்தார். ''ஏன் காத்திருக்கக் கூடாதா?'' என்றார் கருணாநிதியைப் பார்த்து. சபையே அதிர்ச்சியுடன் கவனித்தது. அடுத்தவரி... ''காத்திருக்கக் கூடாதா?... எம்மையெல்லாம் காத்திருக்கக் கூடாதா?'' என்றார் அப்துல் ரகுமான். கருணாநிதி மகிழ்ந்து சிரித்தார். எனக்கேட்டால்... அப்துல் ரகுமானைத் தருக என்பேன்'' என்றார் கருணாநிதி. தமிழ்ச் சபைகளில் புரவலரே புலவராக இருந்து தமிழ் வளர்த்த காலம் அது. எம்.ஜி.ஆர் இறந்தபோது அண்ணா சாலையில் இருந்த கருணாநிதியின் சிலையை எம்.ஜி.ஆரின் தொண்டர் ஒருவர் இடித்தார். அந்தப் படம் முரசொலியில் வெளியானது. நீ என் முதுகிலே குத்தவில்லை.. கதை- வசனம், மேடைப் பேச்சு, கவியரங்கம், சட்டசபை உரை என அனைத்திலுமே கருணாநிதியின் முத்திரை ஆழப் பதிந்திருந்தது. கடந்த 60 ஆண்டுகளில் அவருடைய படம் வெளிவராத செய்தித்தாள் இல்லை... அவரில்லாமல் செய்தியில்லை. போற்றலையும் தூற்றலையும் சமமாக பாவிக்கத் தெரிந்த ஆற்றலையும் அவர் பெற்றிருந்தார். ரோமாபுரி பாண்டியன், பாயும்புலி பண்டாரக வன்னியன், பொன்னர் சங்கர், தென்பாண்டிச் சிங்கம் போன்ற சரித்திரக் கதைகளையும் வெள்ளிக்கிழமை, ஒரே ரத்தம் போன்ற சமூக கதைகளையும் எழுதினார். சுமார் 80 ஆண்டு பொது வாழ்வில் அவர் எதிர்கொண்ட தலைவர்கள் ஏராளம்... இந்திரா காந்தி, காமராஜர், மொராஜி தேசாய், வி.பி.சிங், ஐ.கே.குஜ்ரால், வாஜ்பாய், ராஜீவ் காந்தி, எம்.ஜி.ஆர்., போன்ற பலருடனும் அரசியல் நடத்தியவர். இத்தனை பெரிய பரப்பில் அரசியல் நிகழ்த்திய தலைவர் இந்தியாவிலேயே யாரும் இல்லை. அது ஒரு சாதனை என்றால் அதனுடன் இத்தனை இலக்கிய நூல்கள், கூட்டங்கள், பத்திரிகை ஆசிரியர் பணி எனச் சுழன்று சூறாவளியாக வந்தவர். இன்று அவருடைய அமைதி, எதிரிகளைக்கூட அசைத்துப் பார்த்திருக்கிறது என்றுதான் சொல்ல வேண்டும். வாழ்நாளெல்லாம் ஓடிக்கொண்டே இருந்த ஒருவரின் அமைதி ஏற்படுத்திய ஆழமான உணர்வு அது. பிரதமர் மோடி அவர் வீடு தேடிவந்து பார்த்துவிட்டுச் சென்றது அதனுடைய அடையாளம்தான். எப்போதும் சந்திக்க மறுத்த ராகுல் காந்தி வந்து பார்த்துவிட்டுச் சென்றார். புதிதாகக் கட்சித் தொடங்கிய ரஜினியும் கமலும் வந்து ஆசி பெற்றுச் செல்கிறார்கள். நூற்றாண்டை நெருங்கும் அவர் நிகழ்த்திய சாதனையில் இந்த அமைதியும்கூட முக்கியமானதுதான்.


text: நீரிழிவு நோயை கட்டுப்படுத்தும் ஆற்றல் பாதாம் பருப்புக்கு உண்டு என்று புதிய ஆய்வு முடிவு ஒன்று தெரிவித்துள்ளது. எனவே நீரிழிவு நோய் உள்ளவர்கள் தினசரி பாதாம் பருப்பு உட்கொள்வதன் மூலம் டைப் 2 நீரிழிவு குணமாகும் என்று ஆய்வாளர்கள் தெரிவித்துள்ளனர். அமெரிக்காவின் நியூ ஜெர்சி மருத்துவ பல்கலைக்கழக மருத்துவ விஞ்ஞானிகள் சர்க்கரை நோயை குணப்படுத்தும் உணவுப் பொருட்கள் பற்றிய ஆய்வு மேற்கொண்டனர். அதில் பாதாம் பருப்பானது நீரிழிவினை ஏற்படுத்தும் காரணிகளை கட்டுப்படுத்துவதாக கண்டறிந்துள்ளனர். இன்சுலின் சுரப்பு. நீரிழிவு நோயினால் இன்சுலின் குறையலாம் அல்லது குளுகோஸை சக்தியாக மாற்றும் ஹார்மோனை பயன்படுத்தும் திறன் குறையலாம். நீரிழிவு நோயை கட்டுப்பாட்டுக்குள் வைத்திராவிட்டால் குளுகோஸும், கொழுப்பும் உடலில் அதிக நேரத்திற்கு தங்கியிருந்து உடலின் முக்கிய உறுப்புகளை சேதப்படுத்திவிடும். தற்போது நடத்தப்பட்டுள்ள ஆய்வில், பாதாம் பருப்பை சாப்பிடுவதால் இன்சுலின் சுரப்பு அதிகமாவதோடு, நீரிழிவு நோய் வருவதற்கான முந்தைய நிலையில் இருக்கும் கெட்ட கொழுப்பின் அளவும் குறைவதாக தெரியவந்துள்ளது. நீரிழிவு நோயாளிகள் நீரிழிவு நோய்க்கு முந்தைய நிலையில் இருந்த 65 பேரிடம் பாதாம் பருப்பை கொடுத்து சாப்பிட சொல்லி அவர்களிடம் சோதனை நடத்தப்பட்டது. இதில் நீரிழிவுக்கு முந்தைய நிலை என்பது ரத்தத்தில் இருக்கும் குளுகோஸின் அளவு வழக்கமாக இருப்பதைவிட அதிகமாக இருப்பது ஆகும். அதே சமயம் அதனை நீரிழிவு நோயாகவும் கருதிவிட முடியாது. பாதாம் பருப்பை சாப்பிட கொடுக்காத, அதே சமயம் நீரிழிவு நோய்க்கு முந்தைய நிலையில் இருந்த மற்றொரு குழுவினரைக் காட்டிலும், பாதாம் பருப்பை சாப்பிட்டவர்களிடம் இன்சுலின் சுரப்பில் வியக்கத்தகு முன்னேற்றம் இருந்ததோடு, கெட்ட கொழுப்பின் அளவும் குறைந்தது தெரியவந்தது. உடல்பருமன் பாதாம் மட்டுமல்லாது இதர கொட்டை பருப்புகளும் கூட டைப் 2 நீரிழிவு நோயை குணப்படுத்துவதாக அவர்கள் தெரிவித்துள்ளனர் பாதாம் மற்றும் இதர கொட்டை பருப்புகள் உடல் பருமனை எதிர்த்து போராடுவதில் முக்கிய பங்காற்றுகிறதாம். மேலும் உடற் பயிற்சி இல்லால் இருப்பவர்களுக்கு இருதய நோய் ஏற்படுவதற்கு காரணமான மூல காரணிகளையும் அது தடுக்கிறதாம். இது குறித்து கருத்து தெரிவித்துள்ள மருத்துவ விஞ்ஞானிகளில் ஒருவரான டாக்டர் மிக்கேல் வியேன் பாதாம் பருப்பை பக்கத்தில் வைத்துக்கொண்டால் நீரிழிவு, இருதய நோய்கள் அருகில் அண்டாது என்று கூறுகிறார்.